hotchpotch/miracl-hf-unified huggingface dataset:
అశోకుని ఎర్రగుడి శిలాశాసనములు
అశోకుని ఎర్రగుడి శిలాశాసనములు గ్రంథాన్ని రాయప్రోలు సుబ్రహ్మణ్యం ప్రాచీన శాసనాలను వ్యాఖ్యానిస్తూ రచించిన గ్రంథం. అశోక చక్రవర్తి వేసిన పలు శాసనాలు కర్నూలు జిల్లాలోని జొన్నగిరి-ఎర్రగుడి గ్రామాల నడుమ దొరికాయి. వాటీని వ్యాఖ్యానించి ఈ గ్రంథప్రచురణ చేశారు.
ప్రాచీన భారతీయ లిపుల్లో అశోకుని శాసన లిపి అత్యంత ప్రాముఖ్యత కలిగినది. ఈ నేపథ్యంలో ఆంధ్రప్రదేశ్ పురావస్తు శాఖ ఈ గ్రంథాన్ని ప్రచురించింది. గ్రంథానికి ఆనాటి ఆంధ్రప్రదేశ్ రెవెన్యూ బోర్డు మెంబర్, పురావస్తు శాఖ డైరెక్టర్ రమేశన్ సంపాదకత్వం వహించారు. 1971లో ఆంధ్రప్రదేశ్ రాష్ట్ర శాసనసభలో ఈ అంశం చర్చకు వచ్చి తెలుగు వారి పూర్వ భాషావైభవాలకు గుర్తైన ఈ శాసనాన్ని అందరికీ అర్థమయ్యేలా తెలుగులోకి అనువదించి ప్రచురించనున్నట్టు ఆనాటి రాష్ట్రమంత్రి ప్రకటించగా ఈ పుస్తకం 1975 ప్రచురితమైంది.
1927లో నేటి కర్నూలు జిల్లాలోని ఎర్రగుడి-జొన్నగిరి గ్రామాల నడుమ కొండపై అశోక చక్రవర్తి వేయించిన శాసనాలు దొరికాయి. సింధు నాగరికతలోని నాణాలపైనున్న లిపి తర్వాత ప్రాచీన భారతదేశంలో దొరికిన లిపి పాఠ్యం అశోకుని కాలం నాటి శాసనాలపై ఉన్నదే కావడంతో ఇవి ప్రాధాన్యత సంతరించుకున్నాయి. అశోకుని ఎర్రగుడి శాసనాలు బ్రాహ్మీ లిపిలో ప్రాకృత భాషలో ఉంది. ప్రజల భాషయైన ప్రాకృతంలోనే అశోకుడు వారికి అవసరమైన ధర్మ శాసనాలు వేయించి ఉంటాడని భావిస్తూన్న పరిశోధకులు ఈ లిపి అప్పటి ప్రజల వ్రాతకట్టని, ప్రాచీన దక్షిణాపథంలోని ఈ భాగంలో ప్రాకృతం వాడుకలో ఉందని భావిస్తున్నారు. ఆంధ్రుల ప్రాచీన చరిత్రకు ఆధారాలు కావడంతో ఈ శాసనాలు ప్రజలకు ఉపకరించేవని భావించి ప్రచురించారు. అశోకుని దక్షిణ ప్రాంత రాజధానిగా భావిస్తున్న స్వర్ణగిరి కాలక్రమేణా సొర్నగిరి, జొన్నగిరిగా మారిందని పరిశోధకులు భావిస్తున్నారు.
మలేషియా ఎయిర్‌లైన్స్ విమానం 17
మలేషియా ఎయిర్‌లైన్స్ కు చెందిన (MH17/MAS17) విమానం 17 జూలై 2014 న ప్రమాదవశాత్తు కూలిపోయింది. ఇది నెదర్లాండ్స్ రాజధాని ఆమ్‌స్టర్ డామ్ నుంచి మలేషియా రాజధాని కౌలాలంపూర్ వస్తున్న మలేషియా ఎయిర్‌లైన్స్ విమానం రష్యా సరిహద్దుల్లోని ఉక్రెయిన్లో ఉండగా కూలిపోయింది. ఉక్రెయిన్ దేశం తూర్పు ప్రాంతమైన డొనెష్క్‌లోని హ్రాబోవ్ గ్రామం సమీపంలో ఈ సంఘటన జరిగింది []. విమానం శకలాలు దాదాపు 15 కిలోమీటర్ల చెల్లాచెదురుగా పడ్డాయి. ఈ విమానంలో 280 మంది ప్రయాణికులు, 15 మంది సిబ్బంది ఉన్నారు. ఈ బోయింగ్ 777-200ER విమానం గంటకు 950 కిలోమీటర్ల వేగంతో వెళ్తుంది. వైమానిక దళం వినియోగించే క్షిపణిని ఈ విమానంపై ప్రయోగించి ఉక్రెయిన్లో తిరుగుబాటుదారులు కుల్చివేసారు.
కల్యాణం కానున్నది కన్నె జానకికి
ఈ పాట సౌందర్య, సాయికుమార్ లపై చిత్రీకరించారు. చిత్రంలో వాళ్ళిద్దరి పెళ్ళి ఈ పాటలు సందర్భం.
దీనిని రచించినది సిరివెన్నెల సీతారామశాస్త్రి.
కె.ఎస్.చిత్ర పాడగా ఇళయరాజా సంగీతం అందించారు.
కల్యాణం కానుంది కన్నె జానకికీ..
వైభోగం రానుంది రామచంద్రుడికీ.. 
దేవతలే దిగి రావాలి.. జరిగే వేడుకకీ..
రావమ్మా సీతమ్మా.. సిగ్గు దొంతరలో..
రావయ్యా రామయ్యా.. పెళ్ళి శోభలతో..
వెన్నెల్లో నడిచే మబ్బుల్లాగా..
వర్షంలో తడిసే సంద్రంలాగా..
ఊరేగే పువ్వుల్లో.. చెలరేగే నవ్వుల్లో..
అంతా సౌందర్యమే.. అన్నీ నీ కోసమే..!
వెన్నెల్లో నడిచే మబ్బుల్లాగా..
వర్షంలో తడిసే సంద్రంలాగా..
నాలో ఎన్ని ఆశలో.. అలల్లా పొంగుతున్నవీ..
నీతో ఎన్ని చెప్పినా.. మరెన్నో మిగులుతున్నవీ..
కళ్ళల్లోనే వాలి.. నీలాకాశం అంతా.. ఎలా ఒదిగిందో..
ఆ గగనాన్ని ఏలే పున్నమి రాజు.. ఎదలో ఎలా వాలాడో..
నక్షత్రాలన్నీ ఇలా కలలై వచ్చాయి.. 
చూస్తూనే నిజమై.. అవి ఎదటే నిలిచాయి..
అణువణువు అమృతంలో తడిసింది అద్భుతంగా..!!
వెన్నెల్లో నడిచే మబ్బుల్లాగా..
వర్షంలో తడిసే సంద్రంలాగా..
ఇట్టే కరుగుతున్నదీ.. మహా ప్రియమైన ఈ క్షణం..
వెనుకకు తిరగనన్నదీ.. ఎలా కాలాన్ని ఆపడం..
వదిలామంటే నేడు.. తీయని స్మృతిగా మారి.. ఎటో పోతుందీ..
కావాలంటే చూడు.. ఈ ఆనందం.. మనతో తనూ వస్తుందీ..
ఈ హాయి అంతా మహా భద్రంగా దాచి.. 
పాపాయి చేసి.. నా ప్రాణాలే పోసి..
నూరేళ్ళ కానుకల్లే.. నీ చేతికీయలేనా..!!
ఆకాశం అంతఃపురమయ్యింది.. నాకోసం అందిన వరమయ్యింది..
రావమ్మా మహారాణీ.. ఏలమ్మా కాలాన్నీ..
అందీ ఈ లోకమే.. అంతా సౌందర్యమే..!!
ఆకాశం అంతఃపురమయ్యింది.. నాకోసం అందిన వరమయ్యింది..
మాటే మంత్రము
చిత్రం : సీతాకోకచిలుక (సినిమా)
ఈ పాటను రచించినది వేటూరి సుందరరామమూర్తి. పాడినది ఎస్.పి.బాలసుబ్రహ్మణ్యం , ఎస్.పి. శైలజ.
కార్తీక్, ముచ్చర్ల అరుణ పై చిత్రీకరించారు.
సంగీతం అందించినది ఇళయరాజా
ఓం శతమానం భవతి శతాయుః పురుష శతేంద్రియ ఆయుశ్శేవేంద్రియే ప్రతిదిష్టతి...
మాటే మంత్రము... మనసే బంధము... 
ఈ మమతే.. ఈ సమతే.. మంగళ వాద్యము...
ఇది కల్యాణం... కమనీయం... జీవితం...
మాటే మంత్రము... మనసే బంధము...
ఈ మమతే.. ఈ సమతే.. మంగళ వాద్యము...
ఇది కల్యాణం... కమనీయం... జీవితం...
ఓ..ఓ..మాటే మంత్రము... మనసే బంధము...
నీవే నాలో స్పందించిన...ఈ ప్రియలయలో శ్రుతి కలిసే ప్రాణమిదే...
నేనే నీవుగా... పువ్వు తావిగా...
సంయోగాల సంగీతాలు విరిసే వేళలో...
నేనే నీవై ప్రేమించిన...ఈ అనురాగం పలికించే పల్లవిదే...
ఎదలో కోవెల ఎదుటే దేవత...
వలపై వచ్చి వారమే ఇచ్చి కలిసే వేళలో...
మాటే మంత్రము... మనసే బంధము...
ఒక బృందావనం
ఒక బృందావనం పాటను ఘర్షణ చిత్రం కోసం రాజశ్రీ రచించారు. పాడినది వాణీ జయరాం. సంగీతం ఇళయరాజా అందించారు. ఈ పాటను
కార్తీక్, నిరోషా లపై చిత్రీకరించారుపల్లవి :
ఒక బృందావనం...సోయగం...ఎద కోలాహలం..క్షణ క్షణం... 
ఒకే స్వరం..సాగెను తీయగా..ఒకే సుఖం విరిసేను హాయిగా.. 
ఒక బృందావనం...సోయగం...
చరణం 1 :
నే సందెవేళ జాబిలీ...నా గీతమాల ఆమనీ... 
నా పలుకు తేనె కవితలే...నా కులుకు చిలక పలుకులే...
నే కన్న కలల మేడ నందనం...నా లోని వయసు ముగ్ధ మోహనం...
ఒకే స్వరం..సాగెను తీయగా..ఒకే సుఖం విరిసేను హాయిగా.. 
ఒక బృందావనం...సోయగం...
చరణం 2 :
నే మనసుపడిన వెంటనే... ఓ ఇంద్రధనుస్సు పొందునే... 
ఈ వెండి మేఘమాలనే...నా పట్టుపరుపు చేయనే.. 
నే సాగు బాట జాజిపూవులే...నాకింక సాటి పోటి లేదులే .. 
ఒకే స్వరం..సాగెను తీయగా..ఒకే సుఖం విరిసేను హాయిగా.. 
ఒక బృందావనం...సోయగం...
యాసర్ అరాఫత్
ముహమ్మద్ యాస్సెర్ అబ్దుల్ రెహ్మాన్ అబ్దుల్ రవూఫ్ అరఫాత్ అల్ ఖుద్వా (Mohammed Yasser Abdel Rahman Abdel Raouf Arafat al-Qudwa) (; 1929 ఆగస్టు 24 – 2004 నవంబరు 11), యాసర్ అరాఫత్ గా ప్రసిద్ధి. మాజీ పాలస్తీనా లిబరేషన్ సంస్ధ చైర్మన్, యాసర్ అరాఫత్ మరియు కున్యా అబూ అమ్మర్ పేరుగాంచిన పాలస్తీనా అధ్యక్షుడు.
జననం: 1929 ఆగస్టు 24, కైరో, ఈజిప్టులో 
మరణం: 2004 నవంబరు 11, క్లామార్ట్, ఫ్రాన్స్.
భార్య: సుహా అరాఫత్ (1990-2004).
జెనిట్-ఎస్
జెనిట్-ఎస్ సోవియట్ యూనియన్ కి చెందిన ఒక స్మాల్ ఫార్మాట్ (35 ఎంఎం) సింగిల్ లెన్స్ రిఫ్లెక్స్ కెమెరా. 1955 నుండి 1961 వరకు ఈ కెమెరా క్రాస్నొగోర్స్క్ మెకానికల్ ఫ్యాక్టరీ (KMZ) చే ఉత్పత్తి చేయబడినది.
ఇది సోవియట్ చే రూపొందించబడిన మొట్టమొదటి సింగిల్ లెన్స్ రిఫ్లెక్స్ కెమెరా.
జెనిట్-ఎస్, 1952లో విడుదల చేయబడిన జెనిట్ కెమెరా యొక్క రూపం.
ఐక్యతా ప్రతిమ
సంస్థానాలను విలీనం చేసి భారతదేశ
విగ్రహం పైకి వెళ్ళడానికి, దిగడానికి అత్యంత వేగంగా ప్రయాణించే లిఫ్టులు ఏర్పాటు చేయడమైనది. విగ్రహం ఛాతి భాగంలో నదీ తీరానికి 500 అడుగుల ఎత్తున ఒక అద్భుతమైన గ్యాలరీని కూడా ఏర్పాటు చేశారు. ఒకే సారి 200 మంది సందర్శకులు నిలబడి చూచేందుకు వీలుగా ఉండడమే కాకుండా వింధ్యా సాత్పురా పర్వతాల అందాలను, 212 కిలోమీటర్ల పరిధిలో విస్తరించిన సుందరమైన సర్దార్ సరోవర్ డ్యాం, 12 కిలోమీటర్ల పరిధిలో విస్తరించిన గరుడేశ్వర్ రిజర్వాయర్ అందాలను తిలకించవచ్చు.
ఈ విగ్రహ ఏర్పాటుతో పాటు విజిటింగ్ సెంటర్ కన్వెన్షన్ సెంటర్, గార్డెన్ హోటల్, అమ్యూజ్‌మెంట్ పార్క్, రీసెర్చ్ ఇన్‌స్టిట్యూట్ లాంటివి కూడా అందుబాటులో ఉండేటట్లుగా అలాగే భారీ రెస్టారెంట్లు, పార్కులు, విలాసవంతమైన హోటళ్లు ఏర్పాటు చేసినారు. అలాగే 5 కిలోమీటర్ల బోటు షికారు కేంద్రం ఏర్పాటు చేయడం ఒక ప్రత్యేక ఆకర్షణ.
ఐక్యతా ప్రతిమను సర్దార్ వల్లభభాయి పటేల్ 143వ జయంతి సందర్భంగా 2018 అక్టోబర్ 31వ తేదీన భారత ప్రధాన మంత్రి నరేంద్ర మోడీ ప్రారంభించి జాతికి అంకితం చేశారు.
విగ్రహ నిర్మాణ కార్యక్రమాలను పర్యవేక్షించేందుకు "వల్లభాయ్ పటేల్ రాష్ట్రీయ ఏకతా ట్రస్ట్" ను ఏర్పాటు చేశారు. మోడి అధ్యక్షుడిగా పనిచేసే ఈ ట్రస్ట్ లో తెలుగు ఐఎఎస్ అధికారి శ్రీనివాస్ కార్యదర్శిగా వ్యవహరిస్తున్నారు.
గుజరాత్ లో సర్ధార్‌ వల్లభాయ్‌ పటేల్ విగ్రహం ప్రతిష్టాపనకు కేంద్ర ప్రభుత్వం 200 కోట్ల రూపాయలు కేటాయించిందని లోకసభలో 2014-15 ఆర్థిక బడ్జెట్ ప్రవేశపెడుతూ కేంద్ర ఆర్థిక మంత్రి అరుణ్ జైట్లీ ఈ మేరకు ప్రకటన చేశారు.
స్వర్ణలతా నాయుడు
స్వర్ణలతా నాయుడు (సెప్టెంబర్ 8, 1975 - జూలై 3, 2016) యువ కవయిత్రులలో ఒకరు. 2012 సెప్టెంబర్ 5 నుండి కవితలు రాయడం ప్రారంభించి, ఇప్పటివరకు 100 కవితలకు పైనా రచించారు. ఏకవాక్య కవితలు (400 వరకు) కూడా రాశారు. కవి సంగమం రచయితలలో ఒకరు
వీరు అనురాధ, రాధాకృష్ణ దంపతులకు 1975, సెప్టెంబర్ 8 న నల్గొండ జిల్లా నాగార్జునసాగర్లో జన్మించారు. ఖమ్మంలో ఉండండ వల్ల డిగ్రీ వరకి అక్కడే చదివారు. అనంతరం హైద్రాబాద్ లోని వనితా కళాశాలలో జంతుశాస్త్రంలో ఎం.ఎస్సీ చేశారు.
1999 ఆగస్టు 27న సోమిశెట్టి నరసింహారావుగారితో వివాహం జరిగింది. వీరికి ఒక పాప (శ్రీశివాని).
హిమవర్షం అనే కవిత ఆంధ్రభూమిలో ప్రచురితం అయింది.
మబ్బుల పల్లకి, తీపి తెలుగు, వలపుల సంద్రం, నా రాజు, అమ్మ, స్వాతంత్ర్యం, కాలానికి రంగులద్దుకోవాలి, ఉదయకాంతుల ఉగాది, వంటి కవితలు వివిధ పత్రికలలో 90 కవితలపైనే అచ్చయ్యాయి. వీరి కవిత NATA లో కూడా ప్రచురితం అయింది.గత కొన్ని రోజులుగా హార్ట్ ప్రాబ్లంతో హాస్పటల్ లో చికిత్సపొందుతూ 2016, జూలై 3 న తుదిశ్వాస విడిచారు.
రుక్మాంగదరెడ్డి
వీరు పాలమురుకు చెందిన మరో ప్రముఖ కవి మల్లేపల్లి శేఖర్ రెడ్డికి మిత్రులు. ఎంతగా అంటే శేఖర్ రెడ్డి తన కుమారుడికి ఇతని పేరే పెట్టుకునేంతగా. శేఖర్ రెడ్డి రాసిన చివరి పుస్తకం రాఘవేంద్ర శతకాన్ని వీరే ముద్రించారు. 
1. వెలుగుకు ఆహ్వానం
2. శివతత్త్వం
3. ఉరుములు- మెరుపులు
4. రుక్మాంగద రుబాయిలు
5. రుక్మకణికలు
6. ఒకే ఒక్కడు శ్రీశ్రీ
7. సుజన శతకం
8. వివేకానందీయం
ఖలీఫా అల్ తజర్ మస్జిద్
ఖలీఫా అల్ తజర్ ప్రపంచంలోనే తొలిసారిగా పర్యావరణానికి అనుకూలంగా ఉండేలా నిర్మించిన హరిత మసీదు.
ఈ మసీదు దుబాయిలోని దీరాలో గల సయీద్ స్ట్రీట్‌లో ఉంది. ఇది జూలై 19 2014 న ప్రారంభమైంది. ఈ మస్జిద్ దుబాయిలోని బర్ సయీద్ వీధి లో ఉన్నది. ఈ మసీదులో ఒకేసారి 3,500 మంది ప్రార్ధనలు చేసుకోవచ్చు. ఈ మసీదును దుబాయి ప్రభుత్వానికి చెందిన "ఆఖాఫ్ అండ్ మైనర్స్ అఫైర్స్ ఫౌండేషన్" 40 కోట్ల రూపాయల ఖర్చు చేసి నిర్మించారు. ఈ మసీదు 105,000 చదరపు అడుగుల విస్తీర్ణంతో కూడుకొని ఉన్నది. ఈ మసీదును హరితత్వం పెంపొందించుటకు పర్యావరణ సమతౌల్యం చేసే పదార్థాలతోనే నిర్మించారు. దీనిలో మసీదు 45 వేల చదరపు అడుగుల విస్తీర్ణంలో హరిత భవన సామాగ్రితో నిర్మితమైనది. ఇతర మసీదులతో పోల్చితే ఈ మసీదులో నీరు, విద్యుత్ 19 శాతం వరకు తగ్గుతుందట. అమెరికా హరిత భవనాల మండలి ప్రమాణాలకు, మార్గదర్శకాలకు, దుబాయిలోని కొత్త చట్టాల నిబంధనలకు అనుగుణంగా దీనిని నిర్మించారు. దీనిలో సౌర విద్యుత్ దీపాలు, నీరు వేడిచేసేందుకు సోలార్ హీటర్లు, కార్బన్ ఉద్గారాలను తక్కువగా విడుదల చేసే ఏసీల వంటివి అమర్చారు. ఉష్ణోగ్రతలను స్థిరంగా ఉంచేందుకు ఉష్ణ నిరోధక పదార్థాలను నిర్మాణంలో ఉపయోగించారు.
అలిపురుదుయర్
పశ్చిమ బెంగాల్ రాష్ట్రం లోని 20 జిల్లాలలో అలిపురుదుయర్ (আলিপুরদুয়ার জেলা) జిల్లా ఒకటి. జిల్లాలో అలిపురుదుయర్ పురపాలకం, ఫలకత పురపాలకం మరియు 6 బ్లాకులు (మదరిత, బిర్పర, అలిపురుదుయర్-1, అలిపురుదుయర్-2, ఫలకత, కలచిని మరియు కుమరగం. 6 బ్లాకులలో 66 గ్రామపంచాయితీలు మరియు 9 పట్టణాలు ఉన్నాయి. జిల్లా ప్రధానకార్యాలయాలు అలిపురుదుయర్ పట్టణంలో ఉన్నాయి. 2014 జూన్ 14న ఈ జిల్లా రూపొందించబడింది.
జిల్లాలో అలిపురుదుయర్ పురపాలకం మరియు ఫలకత పురపాలకం ఉన్నాయి. 6 బ్లాకులు (మదరిత, బిర్పర, అలిపురుదుయర్-1, అలిపురుదుయర్-2, ఫలకత, కలచిని మరియు కుమరగం) 66 గ్రామపంచాయితీలు మరియు 9 పట్టణాలు ఉన్నాయి. 
తొమ్మిది పట్టణాలు ఉన్నాయి: పశ్చిమ జిత్పూర్, చెచఖత, అలిపురుదుయర్, భోలార్ దబ్రి, సోభగంజ్, ఫలకత, జయ్గయాన్, మరియు ఉత్తర లతబరి మరియు ఉత్తర కామాక్యగురి.
గ్రామీణ ప్రాంతం అయిన మదరిహత్ -బిర్పర మండలంలో 10 గ్రామపంచాయితీలు ( బందపని, హంతపర, మదరిహత్, టోటోపర బల్లగురి, బిర్పర-1, ఖయర్బరి, రంగలిబజ్న, బిర్పర- 2, లంకపర మరియు షిషఝంరా) ఉన్నాయి. ఈ బ్లాకులో నగరప్రాంతం లేదు. మదరిహత్ మరియు బిర్పర పోలీస్టేషను ఈ బ్లాకులో ఉన్నాయి.
అలిపురుదుయర్ కమ్యూనిటీ డెవెలెప్మెంటు మండలంలో 11 గ్రామపంచాయితీలు (బంచుకమరి, పరోర్పర్, షల్కుమార్, వివేకానంద -1, చకొవఖేతి, పత్లఖవ, షల్కుమర్-2, వివేకానందా-2, మథురా, పూర్బా కందల్బరి మరియు తపసిఖత) ఉన్నాయి. శాంతలి, ఓరాయోన్, మదెసియా, గారో వంశావళికి చెందిన బంచుకమరి ప్రజలు ఈ జిల్లాలో 
అధికసంఖ్యలో ఉన్నారు. బంగ్లాదేశ్ శరణార్ధులు కూడా ఈ మండలంలో అత్యధిక సంఖ్యలో ఉన్నారు. ఈ మండలంలో 4 పట్టణాలు (పశ్చిం జిత్పూర్), చెచకత, అలిపురుదూర్ రైల్వే జంక్షన్, మరియు బోలార్ దబ్రి) ఉన్నాయి. భవోయియా సంగీత రాష్ట్రీయ పోటీలలో విజేతలు ఈ మండలంలో 5 గురు ఉండడం ఒక ప్రత్యేకత. ఈ మండలంలో అలిపురుదూర్ పోలీస్ స్టేషను ఉంది. ఈ మండలం కేద్రంగా పంచకల్గురి ఉంది.
అలిపురుదుయర్-2 కమ్యూనిటీ డెవెలెప్మెంట్ మండలంలో 11 గ్రామపంచాయితీలు ఉన్నాయి. చపోరర్ పార్-1, మహాకాల్గురి, షముకతల, తుర్తురి, మఝేర్దబ్రి, తత్పర-1, భతిబరి, కోహినూర్, పరోకత, 
మరియుతత్పరా-2) ఉన్నాయి. ఈ మండలంలో ఒక పట్టణం ఉంది. . ఈ బ్లాకుకు అలిపురుదుయర్ పోలీస్ స్టేషను సేవలు అందిస్తున్నది..
ఫలకత కమ్యూనిటీ డెవెలెప్మెంటు మండలంలో 12 గ్రామపంచాయితీలు ( డల్గయోన్, ధనిరాంపూర్ -2, గౌబర్నగర్, మైరదంగ, డియోగయోన్, ఫతలకత-1, జతేశ్వర్-1, పరంగర్పర్, ధనిరాంపూర్-1, ఫతలకత-2, జతేశ్వర్-2 మరియు షల్కుమార్ ) ఉన్నాయి ఈ బ్లాకులో ఒక పట్టణం (ఫతలకత) ఉంది.
కల్చిని కమ్యూనిటీ మండలంలో 11 గ్రామపంచాయితీలు (జైగోయాన్-1, జైగోయాన్-2, డాల్షింగ్ పర, మాలంగి, సతలి, మెందబరి, లతబరి, చౌపర, కల్చిని, గరోపర మరియు రాజభత్ఖవ.
కుమర్గ్రాం కమ్యూనిటీ డెవెలెప్మెంటు మండలంలో 11 గ్రామపంచాయితీలు ( చెంగమరి, ఖోయర్‌డంగ్, కొత్త కుమర్గ్రాం సన్ఖోస్, తుతురిఖండ, ఖమకియగురి -1, ఖొయర్దంగ-2, వల్క బరబిస -1, కామాఖ్యగురి-2, కుమర్గ్రాం, రైడక్, వల్క బరబిస-2 ) ఉన్నాయి. ఈ మండలంలో ఒక పట్టణప్రాంతం ఉత్తర కామాఖ్యగురి ) ఉంది 
ఈ బ్లాకులో కుమర్గ్రాం పోలీస్ స్టేషను సేవలు అందిస్తుంది. ఈ మండలం కేంద్రంగా కుమర్గ్రాం ఉంది.
అలిపురుదుయర్ రైల్వే విభాగం కనీసం 710 కి.మీ పొడవు ఉంటుంది. ఎన్.ఇ.ఆర్ జోనులో ఇది అతిపెద్ద విభాగం ఇదే. జిల్లాలో 2 ప్రధాన రైల్వేస్టేషన్లు ఉంటాయి. అలిపురుదుయర్ జంక్షన్ మరియు కొత్త అలిపురుదుయర్. ఈ 2 స్టేషనులలో మల్టీఫంక్షనల్ కంప్లెక్స్‌లు ఉన్నాయి. జిల్లాలో ఇతర స్టేషన్లు కూడా ఉన్నాయి.
పశిమబెంగాల్ డిలిమినేషన్ ఆఫ్ కంసిస్టెన్సీస్ సిఫారుసుతో డిలిమినేషన్ కమిషన్ " ఆదేశానుసారం అలిపురుదుయర్ జిల్లాలోని నియోజకవర్గాల పునర్విభజన తరువాత జిల్లా 5 అసెంబ్లీ నియోజకవర్గాలుగా విభజించబడింది.
కబీర్ధాం జిల్లా
చత్తీస్‌గఢ్ రాష్ట్ర 27 జిల్లాలలో కబీర్ధాం జిల్లా ఒకటి. జిల్లావైశాల్యం 4447.5 చ.కి.మీ జిల్లా ప్రధానకార్యాలయాలు కవర్ధా వద్ద ఉన్నాయి. జిల్లా కేంద్రం కవర్ధాకు 18 కి.మీ దూరంలో " బొరండియో " (ఖజోరహో) ఆలయం ఉంది. కబీర్ధాం జిల్లా తూర్పు సరిహద్దులో బెమెతర జిల్లా మరియు ముంగెలి జిల్లా, పడమర సరిహద్దులో బాలాఘాట్ మరియు మండల జిల్లా, ఉత్తర సరిహద్దులో దిండోరి జిల్లా మరియు దక్షిణ సరిహద్దులో రాజనందగావ్ జిల్లా ఉన్నాయి. జిల్లా ఉత్తర మరియు పశ్చిమ సరిహద్దులో సాత్పురా పర్వతాలలోని మైకల్ ప్రవతశ్రేణి ఉంది.
జిల్లా 21.32' నుండి 22.28' డిగ్రీల ఉత్తర అక్షాంశం మరియు 80.48' to 81.48' డిగ్రీల తూర్పు రేఖాంశం వద్ద ఉంది.
1998 జూలై 2 న చత్తీస్‌గఢ్ రాష్ట్రం కొత్త జిల్లాను రూపొందించాలని నిర్ణయించింది. రాజనందగావ్ జిల్లా నుండి కొంతభూభాగం వేరుచేసి కవర్ధా తాలూకా కేంద్రంగా ఒక జిల్లాను రూపొందించింది. కొత్తగా రూపొందించిన జిల్లాకు కవర్ధా కేంద్రం చేయబడింది. 1998 జూలై 6 నుండి కొత్త జిల్లా ఉనికి ఆరంభం అయింది. ప్రస్తుతం ఈ జిల్లా కబీర్ధాం అని పిలువబడుతుంది. 
2003 జనవరి 17 నుండి ఈ జిల్లా పేరు కబీర్ధాంగా మార్చబడింది. ధని ధాం దాస్ 600వ సంవత్సర ఉత్సవాల సందర్భంలో ముఖ్యమంత్రి అజిత్ జోగి ఆధ్వర్యంలో ఈ పేరు మార్పిడి జరిగింది. ధని ధాం దాస్ చత్తీస్‌గఢ్లో " కబీర్ పంత్ " స్థాపించాడు. 1803 నుండి 1903 వరకు కబీర్ పంత్‌కు చెందిన " గురూ గద్దీ పిత్" ఇక్కడ ఉన్నందున ఈ పేరు మార్పిడి జరిగింది. కబీర్ పంత్ 8 వ గురువు హాక్వ్ నాం సాహెబ్ " ఇక్కడ 1806లో గురు గద్దిని స్థాపించాడు. 9 వ గురువు పాక్ నాం సాహెబ్, 10వ గురువు ప్రకాత్ నాం సాహెబ్, 11వ గురువు ధీరజ్ నాం సాహెబ్ ఇక్కడే నివసించారు. 12వ గురువు ఉగ్ర్ నాం సాహెబ్ ఆధ్వర్యంలో గురు గద్ది 1903 లో కవర్ధా నుండి దమఖెడాకు మార్చబడింది.
ప్రస్తుత కవార్ధా ఒకప్పుడు మహాబలి సింగ్ రాజాస్థానంగా ఉండేది. ఈ రాజాస్థానం 1751 లో మహాబలి సింగ్ చేత స్థాపినబడింది. 1895 లో కవర్ధా మండల జిల్లాలో ఒక తాలూకాగా ఉండేది. 1903 లో ఇది బీజపుర్ జిల్లాలో చేర్చబడింది. 1912లో ఇది రాయ్‌పూర్ జిల్లాకు మార్చబడింది. 1948 లో ఇది దుర్గ్ జిల్లాలో భాగం అయింది. 1973 జనవరి 26న 
సరికొత్తగా రాజనందగావ్ జిల్లా రూపొందించబడింది. 1952 వరకు పండారియా తాలూకా పండారియ జమీందారీగా గుర్తించబడింది. తరువాత ఇది బిలాస్‌పూర్ జిల్లాలో భాగం అయింది. 1986 లో ఇది తాలూకాగా మార్చబడింది. జిల్లా కేంద్రం కవర్ధా మొదటి జమిందార్ రియాసత్ మహాబలి సింగ్ 1751లో కవర్ధా నగరం స్థాపించబడింది.
జిల్లాలో ప్రధానంగా అగారియా (ఇది ఒక ఆస్ట్రో ఆసియాటిక్ భాష) ను మైకల్ పర్వతాలలో దాదాపు 72,000 మంది మాట్లాడుతుంటారు.
జిలా 4 తాలూకాలుగా విభజించబడింది: కబీర్ధాం, బొడ్ల, సాహస్పూర్ లోహ్రా మరియు పండరియా. ఒక్కొక తాలూకాలో అదే పేరుతో ఒక బ్లాకు ఉంది. 2 విధాన సభ నియోజకవర్గాలు (కవర్ధా మరియు పండరియా) ఉన్నాయి.
జనిగిర్-చంపా జిల్లా
చత్తీస్‌గఢ్ రాష్ట్రంలోని 27 జిల్లాలలో జాంజ్‌గిర్- చంపా జిల్లా ఒకటి. అలాగే రాష్ట్రంలో తక్కువగా అభివృద్ధి చెందిన జిల్లాలలో ఇది ఒకటి. జిల్లాకేంద్రగా జాజ్ంజ్‌గిర్ పట్టణం ఉంది. 
కుల్చురీ సాంరాజ్యానికి చెందిన మహారాజా జాజ్వల్యదేవ్ రాజ్యంలో జాంజ్‌గిర్- చంపా ఒక నగరం. ఇది గతంలో బిలాస్‌పూర్ జిల్లాలో భాగంగా ఉండేది. 1998లో జాంజ్‌గిర్ జిల్లా ఏర్పాటు చేసినప్పుడు సరికొత్తగా రూపొందించబడిన జిల్లాకు పేరు నిర్ణయించే విషయంలోరాజకీయంగా వివాదాలు తలెత్తాయి. అందువలన ఈ జిల్లాకు రెండు పేర్లను ఒకటిగా చేర్చి జాంజ్‌గిర్- చంపా అని నామకరణం చేసారు. జిల్లాలో నివసించేవారు అధికంగా సమీపగ్రామాల నుండి వసలస వచ్చి స్థిరపడిన వారే.
జాంజ్‌గిర్ జిల్లా 1998 మే 25న స్థాపించబడింది. ఇది చత్తీస్‌గఢ్ రాష్ట్రానికి హృదయం వంటిదని భావిస్తుంటారు. ఇది రాష్ట్రానికి మధ్యభాగంలో ఉండడమే ఇందుకు కారణం. ఈ జిల్లా గత వైభవాన్ని స్వర్ణయుగానికి విష్ణుమందిరం సాక్ష్యంగా ఉంది.
జిల్లా ప్రజల జీవన ఉపాధికి సహకరించడానికి అనుకూలంగా " ది హస్డియో - బాంగో " ప్రాజెక్ట్ ద్వారా కాలువ నిర్మించాలని నిర్ణయించారు. ఈ ప్రాజెక్ట్ కారణంగా జిల్లాలోని 0.75% వ్యవసాయభూములకు నీటిపారుదల వసతి కల్పించబడింది. జాంజ్‌గిరి చంపా నగరం జాతీయరహదారి 49 పక్కన ఉంది. జాంజ్‌గిరి చంపా రహదారి మార్గంద్వారా బిలాస్‌పూర్కు 43 కి.మీ మరియు రాష్ట్రరాజధాని రాయగఢ్కు 152కి.మీ దూరంలో ఉంది.జాంజ్‌గిర్ జిల్లా వ్యవసాయం, వ్యాపారాలకు కేంద్రం. జాంజ్‌గిర్ జిల్లా రాష్ట్రంలో ఆహారధాన్యం అధికంగా జిల్లాగా గుర్తింపు పొందింది.జిల్లా మారెట్ వ్యవసాయ ఉత్పత్తులు మరియు తోట ఉత్పత్తులను ప్రజలకు అందుబాటులోకి తీసుకువస్తుంది. జిల్లాలో సున్నపురాయి కూడా అధికంగా లభిస్తుంది.
భారతదేశంలో జాంజ్‌గిరి జిల్లా త్వరితగతిలో అభివృద్ధి చెందుతున్న జిల్లాలలో ఒకటి. జిల్లాలో 52 పవర్ ప్లాంటులు ఆరంభించబడ్డాయి. దేశంలో జాంజ్‌గిరి విద్యుదుత్పత్తి కేంద్రంగా అభివృద్ధిచెందుతూ ఉంది. జాంజ్‌గిరి దేశంలోని ఇతర ప్రాంతాలకు 15-20 వేల మెగావాట్ల విద్యుత్తును సరఫరా చేస్తుంది. జిల్లాలో ప్రధాన ప్రైవేట్ విద్యుదుత్పత్తి కేంద్రమైన వార్ధా పవర్ ప్లాంటు 
(6 x 600 మెగావాట్లు) కు 2 శాఖలు ఉన్నాయి. ఇది ఆసియాలో బృహత్తర పవర్ ప్లాంటుగా గుర్తింపు పొందింది. అలాగే జిల్లాలో ఇది ప్రథమ స్థానంలో ఉంది.
జిల్లా ప్రధాన కేంద్రము మరియు రాష్ట్ర రాజధాని అయిన జంజ్ గిర్ పట్టణము దక్షిణ-తూర్పు రైల్వేలోని హౌరా-ముంబయి ప్రధాన మార్గము పైన యున్నది. ఇది రాయి పూరుకు 152 కిలోమీటర్ల దూరంలో ఉంది. ఇందులో ప్రధాన రైల్వే స్టేషనులు చంపా, చత్తీస్ ఘర్-చంపా, నైలా మరియు అకల్తార. జంజ్ గిర్ లోవున్న రైల్వే స్టేషను పేరు నైలా. ఈ పట్టణ ప్రాంత ప్రజలు ఈ స్టేషను పేరును జంజ్ గిర్ గా మార్చమని చాల కాలంనుండి ఆందోళన చేస్తున్నారు.
జిల్లాలో వైష్ణవ సంప్రదాయం ప్రతిబింబించే కళాత్మకమైన విష్ణుమందిరం ఉంది.
జాంజ్‌గిర్ నగరం పురాతన ఙాపకాలకు చిహ్నంగా నిలిచింది.
బీజపుర్ (చత్తిస్ ఘడ్)
బీజపూర్ జిల్లా (హింది: बीजापुर जिला) చత్తీస్‌గఢ్ రాష్ట్ర 27 జిల్లాలలో ఒకటి. 
2007 మే 11న చత్తీస్‌గఢ్ రాష్ట్రంలో రూపొందించబడిన రెండు జిల్లాలలో ఇది ఒకటి. రాష్ట్రంలో అత్యల్ప జనసాంధ్రత కలిగిన జిల్లాలలో బీజపూర్ జిల్లా ద్వితీయస్థానంలో ఉంది. ప్రధమస్థానంలో నారాయణపూర్ జిల్లా ఉంది. 2011 గణాంకాల ఆధారంగా బీజ్పూర్ జిల్లా రాష్ట్రంలో అత్యల్ప అక్షరాశ్యత కలిగిన జిల్లాలలో ద్వితీయస్థానంలో (41.58%, ) ఉందని అంచనావేయబడింది. ప్రధమస్థానంలో అలిరాజ్పూర్ జిల్లా ఉంది.
దంతెవాడ జిల్లాను విభజించి బీజ్‌పూర్ జిల్లా రూపొందించబడింది. జిల్లా ప్రస్తుతం రెడ్ కార్పెట్‌లో భాగంగా ఉంది.
బీజపూర్ జిల్లా చత్తీస్‌గఢ్ నైరుతీ భాగంలో ఉంది. జిల్లా ఉత్తర సరిహద్దులో నారాయణపూర్ జిల్లా, తూర్పు సరిహద్దులో దంతెవాడ జిల్లా ఉన్నాయి. జిల్లా నైరుతీ సరిహద్దులో ఆంధ్రప్రదేశ్ రాష్ట్రం, పశ్చిమ సరిహద్దులో మహారాష్ట్ర ఉన్నాయి. జిల్లా దక్షిణప్రాంతంలో ఇంద్రావతి నది ప్రవహిస్తూ ఉంది. జిల్లావైశాల్యం 6555 చ.కి.మీ. ఉంది.జిల్లాలో అత్యధికప్రాంతాన్ని కొండలు ఆక్రమించుకుని ఉన్నాయి. జిల్లాలో అత్యంత ఎత్తైన శిఖరం ఇంద్రావతీ నదీతీరంలో ఉన్న " బుల్లాక్స్ హంప్ "
జిల్లారాజధాని బీజపూర్ నగరం మీదుగా జాతీయరహదారి - 16 పయనిస్తుంది. ఇది జిల్లాను తూర్పున జగదల్‌పూర్ మరియు పశ్చిమంలో మహారాష్ట్ర మీదుగా పయనించి ఆంధ్రప్రదేశ్ కు చెందిన నిజామాబాద్ జిల్లాలను అనుసంధానిస్తుంది. రహదారి -16 భోపాల్‌పట్నం వద్ద బీజపూర్‌ను జాతీయరహదారి -202 తో అనుసంధానిస్తుంది. ఇక్కడ నుండి సులువుగా వరంగల్ మరియు హైదరాబాదు చేరుకోవచ్చు.
జిల్లా అరణ్యసంపదతో అలరారుతూ ఉంది. జిల్లాలో అరణ్యాలు మిశ్రిత వనాలు కలిగిన " డ్రై రీజియన్ " వర్గీకరించబడింది. ఇక్కడి అరణ్యంలోధవ్రా, భిర్రా, ర్హోని, చర్, అయోనియా, హర్రా, హరియా మరియు ఇతర చెట్లు ఉన్నాయి.
రాతిమయ ప్రాంతంలో చెట్లు రూపరహితంగా ఉన్నాయి. సాల, హంగు, ఖైర్, హర్రా, పలాస్, సెసాం మరియు ఇతర చెట్లు ఉన్నాయి. జిల్లా ఉత్తరభాగంలో టేకు, సాల, సిర్సా, బీజసాల్, కుసుం, పలాస్, మహుయా, తెండు, హర్రా, అయోన్లా, సాజా, కౌహా (మద్ది), సాలై, చార్ మరియు ఇతరాలు ఉన్నాయి.
గ్రామీణప్రాంతాలలో ఉన్న సాధారణచెట్లు ఇక్కడ వివరించబడలేదు. తాటిచెట్లు జిల్లా ప్రజల ఆర్ధికరంగాన్ని అధికంగా ప్రభావితం చేస్తుంది. పాల్మిరా తాటి (ప్రాంతీయంగా తార్ అంటారు) జిల్లా నైరుతీ భాగంలో అధికంగా కనిపిస్తుంటాయి.తరువాత స్థానాన్ని సల్ఫీ చెట్లు వహిస్తున్నాయి. తాటిచెట్లలా కాక సల్ఫీ చెట్లు నీడ అధికంగా కలిగిన కొండచరియలలో ఎగుడు దిగుడు ప్రాంతాలలో పెరుగుతుంటాయి. ఇవి జిల్లా మధ్యభాగంలో అధికంగా ఉన్నాయి.సల్ఫీ చెట్ల నుండి రుచికరమైన జూస్ తయారౌతూ ఉంది.అడవి ఖర్జూరం, అకౌలీస్ (ప్రాంతీయంగా చింద్ మరియు బుటా చింద్ అంటారు). దీనిని కొండతెగల ప్రజలు ఆహారంలో వినియోగిస్తుంటారు.
జిల్లాలో పులులు, చిరుతలు అధికంగా ఉన్నాయి. చిరుతలు మనుషులను చంపుతూ మానవభక్షకులుగా మారాయి. చెట్లు క్షీణించడం అరణ్యంలో సహజంగా లభించే ఆహారం అందకపోవడం మరియు పశు సంపద మరుగు కావడం ఇందుకు ప్రధాన కారణంగా మారాయి. 
జిల్లా సమీపంలోని విమాశ్రయం రాయపూర్ వద్ద ఉంది. సమీపంలోని రైల్వే స్టేషన్ దంతవాడ లో ఉంది. రహదారి మార్గం ద్వారా బీజపూర్ దంతెవాడ, రాయపూర్ మరియు విశాఖపట్నంతో అనుసంధానించబడి ఉంది. జిల్లాకేంద్రం బీజపూర్ దంతెవాడకు దక్షిణంలో దాదాపు 90 కి.మీ దూరంలో ఉంది.
నారాయణపూర్ జిల్లా
చత్తీస్‌గఢ్ రాష్ట్ర 27 జిల్లాలలో నారాయణపూర్ (బెంగాలీ:नारायणपुर जिला) జిల్లా ఒకటి. చత్తీస్‌గఢ్ రాష్ట్రంలో 2007 మే 11న ప్రారంభించబడిన 2 జిల్లాలలో ఇది ఒకటి. బస్తర్ జిల్లాలోని భూభాగం కొంత వేరుచేసి నారాయణపూర్ జిల్లా రఒందించబడింది. జిల్లా వైశాల్యం 6640 చ.కి.మీ. 2001 గణాంకాలను అనుసరించి జిల్లా జనసంఖ్య 110,800. జిల్లా కేంద్రంగా నారాయణపూర్ పట్టణం ఉంది. ఈ జిల్లాలో 366 గ్రామాలు ఉన్నాయి. ఇది ప్రస్తుతం రెడ్ కారిడార్‌లో భాగంగా ఉంది.2011 గణాంకాలను అనుసరించి నారాయణపూర్ జిల్లా రాష్ట్రంలో అత్యల్ప జసంఖ్య కలిగిన జిల్లాగా గుర్తినబడుతుంది.
నారాయణపూర్ జిల్లా 2 నిర్వహణా బ్లాకులుగా విభజించబడింది:
బెమెతర జిల్లా
చత్తీస్‌గఢ్ రాష్ట్ర 27 జిల్లాలలో బెమెతెర జిల్లా ఒకటి. ఈ జిల్లాను ముఖ్యమంత్రి రామన్ సింగ్ 2012 జనవరి 13 న ప్రారంభించారు. జిల్లకు మొదటి కలెక్టరుగా స్రుతి సింఘ్ నియమించబడింది. 
బెమెతెర జిల్లా 2 నిర్వహణా విభాగాలుగా విభజించబడ్డాయి: బెమెతెర మరియు సజ (చత్తిస్‌గఢ్). జిల్లాలో 4 కమ్యూనిటీ డెవెలెప్మెంటు బ్లాకులు (నవగర్, బెమెతెర, సజ మరియు బెర్ల) ఉన్నాయి.
బెమెతెర జిల్లా ఆర్థిక రంగం వ్యవసాయం వ్యవసాయం మీద ఆధారపడి ఉంది. జిల్లాలో 80% ప్రజలు వారి పొలాలు మరియు తోటలలో పనిచేస్తుంటారు. మిగిలిన వారిలో 10% ప్రభ్త్వౌద్యోగాలు చేస్తున్నారు. ఇవి వర్సుగా: విద్య, నీటిపారుదల, విద్యుత్తు మరియు ఇతర కార్యాలయాలలో పనిచేస్తుంటారు. వీటిలో విద్యారంగం ఆధిక్యతలో ఉంది. 10% ప్రజలు వ్యాపారం, రియల్ ఎస్టేట్, మరియు చిల్లర వ్యాపారం ఉన్నారు. బెమెతెర జిల్లాలో పన్నువసూలు శాఖ శక్తివంతంగా పనిచేస్తుంది. ఇది పురపాలకానికి 5కోట్ల రూపాయల నిధిని సమకూరుస్తుంది.
బెమెతెర సంస్కృతి మీద చత్తీస్‌గఢ్ ధర్మాలు, ఆచారాలు మరియు అలవాట్ల ప్రభావం అధికంగా ఉంటుంది. చత్తీస్‌గఢ్‌లోని ఇతర జిల్లాలలో వలె ఈ జిల్లాలో కూడా వివిధ సందర్భాలలో మండలం, మేళా (మాఘ పూర్ణిమ రోజు) నిర్వహించబడుతుంది. భై దుజ్ సందర్భంలో మాతర్ ఉత్సవం నిర్వహించబడుతుంది. ఇది దీపావళి లక్ష్మీ పూజకు మరుసటి రోజు నిర్వహించబడుతుంది. 
దీపావళి, హోళీ పండుగలతో హరేలి, తిజ, డియో, ఉథాని ఎకాదశి, కార్తిక్ పూర్ణిమ మొదలైన పండుగలు కూడా జరుపుకుంటారు.
జిల్లాలో ప్రజలు అత్యధికంగా భారతీయ ఆర్యసంప్రదాయానికి చెందినవారు. తరువాత స్థానంలో దక్షిణ ద్రావిడ సంప్రదాయానికి చెందినవారు. బెమెయెర జిల్లా చత్తీస్‌గఢ్ రాష్ట్రం కేంద్రస్థానంలో ఉంది. ఇది రాష్ట్రానికి ఇది వాణిజ్య కేంద్రంగా ఉన్నందున జిల్లాలో అత్యధికంగా వైశ్యులు ఉన్నారు. అంతేకాక ఇతర స్థానిక గిరిజనప్రజలు కూడా నివసిస్తున్నారు.
https://www.facebook.com/pritendrac
https://www.facebook.com/ZilaBemetara
బలోడా బజార్
చత్తీస్‌గఢ్ రాష్ట్ర 27 జిల్లాలలో బలోడా బజార్ జిల్లా ఒకటి. జిల్లాకు బలోడా బజార్ పట్టణం జిల్లాకు కేంద్రంగా ఉంది. రాయ్‌పూర్ జిల్లాలోని కొంత భూభాగం విభజించి బలోడా బజార్ జిల్లా రూపొందించబడుతుంది.
జిల్లా 3 ఉపవిభాగాలుగా విభజించబడింది: బలోడా బజార్, బిలైగర్ మరియు భతపరా. అలాగే 6 డెవెలెప్మెంటు బ్లాకులుగా పలారి, బలోడా బజార్, కాస్డోల్, బిలైగర్, భతపరా మరియు సింగ. 
జిల్లా పాలనాబాధ్యతలను మెజిస్ట్రేట్ మరియు కలెక్టర్ వహిస్తున్నారు. 2005 లో కలెక్టర్‌గా రాజేష్ సుకుమార్ తొప్పొ నియమించబడ్డాడు.
గరీబన్ జిల్లా
చత్తీస్‌గఢ్ రాష్ట్ర 27 జిల్లాలలో గరీబన్ జిల్లా ఒకటి.2012 జనవరి 1 నుండి ఈ జిల్లాకు అధికారిక గుర్తింపు వచ్చింది. రాయ్‌పూర్ జిల్లాలోని కొంత భూభాగం వేరుచేసి ఈ జిల్లా రూపొందించబడింది. గరీబన్ పట్టణం జిల్లాకు కేంద్రంగా ఉంది. జిల్లా కలెక్టర్‌గా హేమంత్ పహరె నియమించబడ్డాడు.
సుకుమ జిల్లా
చత్తీస్‌గఢ్ రాష్ట్ర 27 జిల్లాలలో సుకుమ జిల్లా ఒకటి. చత్తీస్‌గఢ్ రాష్ట్రంలో ఇది దక్షిణ సరిహద్దులో ఉంది. జిల్లా సరిహద్దులో ఆంధ్రప్రదేశ్ మరియు ఒడిషా రాష్ట్రాలు ఉన్నాయి.
సుకుమ పట్టణాన్ని జాతీయరహదారి - 221 జగదల్‌పూర్‌తో అనుసంధానం చేస్తుంది. సుకుమ జిల్లాకు ఒడిషా రాష్ట్రంలోని మల్కనగిరి జిల్లా, ఆంధ్రప్రదేశ్ రాష్ట్రంలోని చెందిన 
ఖమ్మం జిల్లా సరిహద్దులుగా ఉన్నాయి.
సూరజ్పూర్ జిల్లా
చత్తీస్‌గఢ్ రాష్ట్ర 27 జిల్లాలలో సూరజ్పూర్ జిల్లా ఒకటి. జిల్లాకు కేంద్రగా సూరజ్పూర్ పట్టణం ఉంది. జాతీయరహదారి 43 ఈ జిల్లాగుండా పోతుంది. 2011 ఆగస్టు 15 న ముఖ్యమంత్రి డాక్టర్ రామన్ సింగ్ అధ్వర్యంలోఈ జిల్లా ఆరంభం అయింది. సూరజ్పూర్ జిల్లా " నేషనల్ సత్యన్ మిత్రా లిటరసీ అవార్డ్ "ను అందుకుంది. జిల్లా ఆర్థికంగా శక్తివంతమైనది అలాగే నాణ్యమైన వస్తు ఉత్పత్తులను అందిస్తుంది. జిల్లాలో ఇతర పర్యాటక ఆకర్షణలలతో జిల్లాలో ఉన్న " టామర్ పింగ్ల వన్యప్రాణి శాంచ్యురీ " కూడా ఒకటిగా ఉంది.
సూరజ్పూర్ జిల్లాలోని కుందర్గర్ మరియు దేవ్గర్ వద్ద ప్రముఖ ఆలయాలు ఉన్నాయి..
కొండగోయన్ జిల్లా
చత్తీస్‌గఢ్ రాష్ట్ర 27 జిల్లాలలో కొండగోయాన్ జిల్లా ఒకటి. బస్తర్ జిల్లాలో కొంతభాగం వేరుచేసి ఈ జిల్లా 2012 జనవరి 24 న రూపొందించబడింది.
జిల్లా కేంద్రంగా కొండగోయన్ పట్టణం ఉంది.
ముంగెలి జిల్లా
చత్తీస్ గఢ్ రాష్ట్ర 27 జిల్లాలలో ముంగెలి జిల్లా ఒకటి జిల్లా కేంద్రంగా ముంగెలి ఉంది.
బాలడ్ జిల్లా
చత్తీస్‌ఘడ్ రాష్ట్ర జిల్లాలలో బాలాడ్ జిల్లా ఒకటి. బాలాడ్ పట్టణం జిల్లాకు కేంద్రంగా ఉంది. 2013 అక్టోబరు 2 న జిల్లాలో సెషంస్ కోర్ట్ స్థాపించబడింది. 
బాలడ్ జిల్లా మొదటి కలెక్టర్ అంరిత్ ఖ్ల్కొ, మొదటి ఎ.ఎస్.పి డి.ఎల్. మాంహర్.
బలరాంపూర్ జిల్లా
చత్తీస్‌గఢ్ రాష్ట్ర 27 జిల్లాలలో బలరాంపూర్ జిల్లా ఒకటి. జిల్లా కేంద్రంగా బలరాంపూర్ పట్టణం ఉంది. బలరాంపూర్ జిల్లా చత్తీస్‌గఢ్ ఉత్తర సరిహద్దులో ఉంది. సుర్గుజా జిల్లాలోని కొంతభూభాగం వేరుచేసి ఈ జిల్లా రూపొందించబడింది. సుర్గుజా జిల్లాకు ఇది ఉత్తర మరియు ఈశాన్య సరిహద్దులో ఉంది. జిల్లా వైశాల్యం 3806చ.కి.మీ.
కల్లూరు అహోబలరావు
రాయలసీమ రచయితల చరిత్ర వ్రాసిన కల్లూరు అహోబలరావు స్వయంగా కవి. బహుగ్రంథకర్త.
కల్లూరు అహోబలరావు 1901 జూన్ నెలలో అనంతపురం జిల్లా లేపాక్షి మండలం కల్లూరు గ్రామంలో జన్మించాడు. ఇతని పూర్వీకులు మైసూరు రాష్ట్రంలోని 'మొళబాగు'కు చెందినవారు. బడగనాడు నియోగి శాఖకు చెందిన బ్రాహ్మణుడు. కాశ్యపశ గోత్రుడు. ప్రముఖ స్వాతంత్ర్య సమరయోధుడు కల్లూరు సుబ్బారావు ఇతనికి మేనమామ. ఇతనికి తన పన్నెండవయేటనే వివాహమైనది. భార్య సీతమ్మకు అప్పటికి ఎనిమిదేండ్లు మాత్రమే. ఇతనికి ఆరుగురు కొడుకులు ముగ్గురు కూతుళ్ళు పుట్టారు.
ఇతడు తన ప్రాథమిక విద్య హిందూపురం, ధర్మవరం గ్రామాలలో చదివాడు. బెంగళూరులో యస్.యస్.ఎల్.సి చదివాడు. బళ్లారిలో సెకండరీగ్రేడ్ టీచర్ ట్రైనింగ్ పరీక్ష పాసయ్యాడు. తెలుగులో విద్వాన్ పరీక్ష ఉత్తీర్ణుడయ్యాడు. అనంతపురం జిల్లా కళ్యాణదుర్గం తాలూకాలోని అనేక గ్రామాల పాఠశాలలో హెడ్‌మాస్టర్‌గా పనిచేశాడు. బళ్లారిలోని సెయింట్ జాన్స్ హైస్కూలులో సెకండరీ గ్రేడ్ టీచర్‌గా, తెలుగు పండితునిగా పనిచేశాడు.
బళ్లారిలో పనిచేస్తున్నపుడు 1931లో ఘూళీకృష్ణమూర్తి, హెచ్.దేవదానముల సహకారంతో శ్రీకృష్ణదేవరాయ గ్రంథమాల స్థాపించాడు. ఈ సంస్థ ద్వారా 40కు పైగా గ్రంథాలను పాఠకలోకానికి అందించాడు. 1981లో ఈ సంస్థ స్వర్ణోత్సవాలను ఘనంగా జరుపుకున్నది. ఇతడు తన రచనలను మొదట శతకాలతో ప్రారంభించాడు. ఎన్నో గ్రంథాలను వ్రాశాడు. 1919 నుండి 1990 వరకు ప్రతి సంవత్సరం ఉగాది పండుగకు క్రమం తప్పకుండా శుభాకాంక్షలను పద్యరూపంలో ముద్రించి బంధుమిత్రులకు పంపేవాడు. అవి కేవలం శుభాకాంక్ష పద్యాలు మాత్రమే కావు. గత సంవత్సరంలో ప్రజానీకం పడిన కష్టనష్టాలకు, దేశకాల పరిస్థితులకు దర్పణం పట్టిన పద్య ఖండికలు. రాయలసీమలో పుట్టిపెరిగిన 141మంది కవుల జీవితచరిత్రలను,వారి రచనలను పరిచయంచేస్తూ నాలుగు సంపుటాలలో "రాయలసీమ రచయితల చరిత్ర"ను వెలువరించాడు.
1.సీ. రాటమా! కాదు - పోరాటంబు లుడిగించు
గీ. కట్టగా మేలిరకముల బట్టలొసగి
2.సీ. పాలకుండలఁజేసి పాలజీవము బోసి
గీ. పాలకుండలపై నున్న భ్రాంతి ద్రోలి
3.సీ. దుందుభీ! నీ మ్రోత దూరమౌ లండను
గీ. దుందుభులఁ బోలు రాక్షసుల్ దూరులగుచురాయలసీమలోని కవిపండితుల గ్రంథాలను ప్రచురించి వాటిని వెలుగులోకి తెచ్చే ప్రధాన ఆశయంతో ఈ గ్రంథమాల ఘూళీ కృష్ణమూర్తి, హెచ్.దేవదానము, కల్లూరు అహోబలరావులచే 1931లో బళ్లారి పట్టణంలో స్థాపించబడింది. ఆ పట్టణ ప్రముఖులు ఈ గ్రంథమాలకు ఆర్థిక సహాయం అందించి ప్రోత్సహించారు. అప్పట్లో సంవత్సరానికి మూడు పుస్తకాలను ప్రచురించి ఒక రూపాయి చందాకే ఆ పుస్తకాలను అందించేవారు. 1934లో కల్లూరు అహోబలరావు అనంతపురానికి బదిలీ కావడంతో ఈ గ్రంథమాల కూడా అనంతపురానికి మారింది. 1957లో హిందూపురం కు మారింది. ఈ గ్రంథమాల ప్రకటించిన పుస్తకాలు ఈ విధంగా ఉన్నాయి.
షకీరా
షకీరా (జననం: ఫిబ్రవరి 2, 1977) ఒక కొలంబియన్ గాయని, గేయరచయిత, నర్తకి, రికార్డు నిర్మాత, కొరియోగ్రాఫర్, మరియు మోడల్. ఈమె పూర్తి పేరు షకీరా ఇసాబెల్ మెబారాక్ రీపోల్. బ్యారాంక్విలా లో పుట్టి పెరిగిన ఆమె లాటిన్, అరబిక్, మరియు రాక్ అండ్ రోల్ ప్రభావాలు మరియు బెల్లి నృత్య సామర్ధ్యాలు నిరూపించుకునేందుకు తను పాఠశాలలో ప్రదర్శనలను ప్రారంభించారు.
మధురంగా మత్తెక్కించే గాత్రంతో ప్రపంచవ్యాప్తంగా కోట్లాది మంది అభిమానులను సొంతం చేసుకున్న షకీరా వారి అభిమానంతో ఫేస్‌బుక్ చరిత్రలో ఒక అరుదైన రికార్డ్ నమోదు చేసింది. ఆమె ఫేస్‌బుక్ పేజీకి భారీగా 10 కోట్ల లైక్స్ వచ్చాయి. ఇంత స్థాయిలో లైక్స్‌ను సంపాదించుకున్న తొలి సెలబ్రిటీగా ఆమె నిలిచింది.
తూర్పు సింగ్‌భుం
జార్ఖండ్ రాష్ట్రం లోని 24 జిల్లాలలో దేవ్‌ఘర్ (హింది: पूर्वी सिंहभूम ) జిల్లా ఒకటి. 1990 జనవరి 16 న ఈ జిల్లా ఏర్పాటు చేయబడింది. సింగ్‌భుం అంటే " సింహాల భూమి " అని అర్ధం. జిల్లాలో 50% కంటే అధికంగా దట్టమైన అరణ్యాలు మరియు పర్వతాలు ఉన్నాయి. ఒకప్పుడు ఇక్కడ వన్యమృగాలు స్వేచ్ఛగా సంచరించాయి. ఈ జిల్లా రెడ్ కార్పెట్‌లో భాగంగా ఉంది.
జిల్లా తూర్పు సరిహద్దులో పశ్చిమ బెంగాల్ రాష్ట్రానికి చెందిన మిడ్నాపూర్ జిల్లా, ఉత్తర సరిహద్దులో పురూలియా జిల్లా, పశ్చిమ సరిహద్దులో పశ్చిం సింగ్‌భుం దక్షిణ సరిహద్దులో ఒడిషా రాష్ట్రానికి చెందిన మయూర్బని జిల్లాలు ఉన్నాయి.
జార్ఖండ్ రాష్ట్రంలో తూర్పు సింగ్‌భుం జిల్లా గనులకు మరియు పారిశ్రామిక ఉత్పత్తులకు ప్రసిద్ధి చెందినది. దేశంలో ప్రధాన పారిశ్రామిక నగరమైన జెంషెడ్‌పూర్ ఈ జిల్లాకు కేంద్రంగా ఉంది. 50 సంవత్సరాల చరిత్ర ఉన్న " హిందూస్థాన్ కాపర్ " సంస్థ ఘట్శిలా వద్ద ఉంది. జిల్లా ఈశాన్య సరిహద్దులో సుబర్నరేఖా నది ఉంది. ఉత్తర దక్షిణాలుగా విస్తరించి ఉన్న ధంజౌరీ పర్వతశ్రేణిలో రాగి మరియు యురేనియం గనులు ఉన్నాయి. అధికమైన రాగి గనులు బనలోపా, బడియా, పథర్గొరా, ధిబ్ని, కెండదిహ్, రాఖ మరియు సుర్ద ఉన్నాయి. వీటన్నింటిలో సుర్దలో మాత్రమే త్రవ్వకాలు జరుగుతున్నాయి. ప్రధాన యురేనియం గనులు జడుగొర, నర్వపహర్, భతిన్, తురందిహ్ మరియు భగ్జంత ఉన్నాయి. జిల్లా ఆగ్నేయంలో ఉన్న చకులియా పట్టణం రైస్ మిల్లులు, ఆయిల్ మిల్లులు, వాషింగ్ సోప్ (బట్టలు ఉతికే సబ్బు) తయారీ పరిశ్రమలకు ప్రసిద్ధి చెందింది. జాతీయ రహదారి 6 పక్కన ఉన్న మరొక ప్రాధాన్యత కలిగిన బహరగొండ ఉంది.
గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో తూర్పు సింగ్‌భుం జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న జార్ఖండ్ రాష్ట్రజిల్లాలలో ఈ జిల్లా ఒకటి.
జిల్లా 2 ఉపవిభాగాలుగా విభజించబడింది: ధాల్భుం మరియు ఘట్‌షిల.
జిల్లాలో వాడుకలో ఉన్న భాషలలో శాంతలి, హిందీ, బెంగాలీ మరియు ఒరియా భాషలు ప్రధానమైనవి. ప్రముఖ హిందీ కవి సౌరవ్ రాయ్ ఈ జిల్లాకు చెందినవాడే. దుర్గాపూజ, వసంత పంచమి, మకర సంక్రాంతి, సొహ్రై మరియు దీపావళి పండుగలు జరుపుకుంటారు.
లతెహర్ జిల్లా
జార్ఖండ్ రాష్ట్ర 24 జిల్లాలలో లతెహర్ జిల్లా (హిందీ: लातेहार जिला) ఒకటి. జిల్లా కేంద్రగా లతెహర్ జిల్లా ఉంది. పాలము జిల్లాలో కొంత భూభాగం వేరు చేసి ఈ జిల్లా రూపొందించబడింది.
2001 గంఆణ్కాలను అనుసరించి జిల్లా వైశాల్యం 3660చ.కి.మీ, జనసంఖ్య 558,831.
ఈ జిల్లా మునుపు పాలము జిల్లాలో భాగంగా ఉంటూ వచ్చింది. పాలము జిల్లా 1928 జనవరి 1 రూపొందించబడింది. 2001 ఏప్రిల్ 4 న పాలము జిల్లాలోని లతెహర్ ఉపవిభాగం జిల్లాగా రూపొందించబడింది. ఇది రెడ్ కార్పెట్‌లో భాగంగా ఉంది.
లతెహర్ జిల్లాలో 2 ఎత్తైన జలపాతాలు (లోథ్ జలపాతం మరియు లోవర్ ఘఘ్రి జలపాతం ) ఉన్నాయి. ఇవి భారతీయ ఎత్తైన జలపాతాల జాబితాలో భాగమై ఉన్నాయి. ఇవి కాక జిల్లాలో పలు జలపాతాలు ఉన్నాయి.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో లతెహర్ జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న జార్ఖండ్ రాష్ట్ర 21 జిల్లాలలో ఈ జిల్లా ఒకటి.
జిల్లాలో 7 డెవెలెప్మెంటు బ్లాకులు ఉన్నాయి : లతెహర్, చంద్వా, బాలూమఠ్, మనిక, బార్వాడిహ్, గురు మరియు మహుద్.
కుంతీ జిల్లా
'
జార్ఖండ్ రాష్ట్రం లోని 24 జిల్లాలలో కుంతీ జిల్లా (హిందీ: खूंटी जिला) ఒకటి. ఇది చోటానాగపూర్ డివిషన్‌లో భాగంగా ఉంది. 2007 సెప్టెంబరు 17 న రాంచి జిల్లా నుండి కొంత భూభాగం వేరుచేసి కుంతీ జిల్లా ఏర్పాటు చేయబడింది. చారిత్రాత్మకంగా " బిర్సా ముండా " ఉద్యమానికి ఈ ప్రాంతం కేంద్రంగా ఉంది. కుంతీ పట్టణం జిల్లాకు కేంద్రంగ ఉంది. 2011 గణాంకాలను అనుసరించి రాష్ట్రంలో అత్యల్ప ఉష్ణోగ్రత కలిగిన జిల్లాలలో రెండవదిగా ఇది గుర్తించబడింది. 
మొదటి స్థానంలో లోహర్‌దర్గా జిల్లా ఉంది. ఈ జిల్లా ప్రస్తుతం రెడ్ కార్పెట్లో భాగంగా ఉంది.
అమరేశ్వర్ ధాం (అంగ్రబరి) లో పలు ఆలయాలు ఉన్నాయి. వీటిలో అధికంగా శివాలయాలు ఉన్నాయి. అమరేశ్వర్ ధాం ఆలయానికి శ్రావణ మాసంలో భక్తులు అత్యధికంగా వస్తుంటారు. మహతో టోలీలో దుర్గా ఘర్ మరియు గౌరీ దేవి ఆలయాలు ఉన్నాయి. శ్రీ జానకి సాహు స్థాపించిన దాక్ఘర్ శివాలయం, నవాకెల్ దేవి గౌరీ ఆలయం ఉన్నాయి. కర్రాలో 2 చర్చిలు ఉన్నాయి. శ్రామిక వర్గాలు 
మహుయా, చింతపండు, రాగి, మరియు వరిని రాంచి మరియు లక్నో వంటి ఇతరప్రదేశాలకు ఎగుమతి చేసే పనికి మారారు. జిల్లాలో అత్యధికంగా ముండా, ఓరాన్ మరియు క్రైస్తవ వర్గాలకు చిందినవారు.ఇతరులలో బారియాక్, రాజ్పుత్రులు (గంఝు), బనియా, హల్వై, బ్రాహ్మణ, ధోబి, చామర్, నై. ముస్లిములు మొదలైన వారు ఉన్నారు. కర్రా స్వీట్ ఉర్లగడ్డలకు ప్రసిద్ధి చెందింది.
జంతర జిల్లా
జార్ఖండ్ రాష్ట్ర 24 జిల్లాలలో జంతర జిల్లా (హిందీ: जामताड़ा जिला) ఒకటి. జిల్లాకేంద్రంగా జంతర పట్టణం ఉంది. జిల్లా 23°10′ మరియు 24°05′ డిగ్రీల ఉత్తర అక్షాంశం,86°30′ మరియు 87°15′ డిగ్రీల తూర్పు రేఖాంశంలో ఉంది.
జంతర జిల్లా 2001 ఏప్రిల్ 1 న మునుపటి దుమ్కా లోని కుందిత్, నల, జంతర మరియు నారాయణపూర్ బ్లాకులను వేరుచేసి ఈ జిల్లా రపొందించబడింది. గతంలో ఇది ఉపవిభాగంగా ఉంటూవచ్చింది. ఈ ప్రాంత దీర్ఘకాలిక చరిత్రలో ఒకప్పుడిది హేతంపూర్ రాజ్ మరియు మహారాజా -ధీరజ్ ఆధీనంలో బిర్బంలో భాగంగా ఉండేది. పూర్వపు రాజవంశాలకు చెందిన కుటుంబాలు కొన్ని ఇప్పుడుకూడా జిల్లాలో నివసిస్తున్నారు. జంతర రాజు పాలనాకాలంలో జంతర ప్రజల మీద గొప్ప ప్రభావం చూపాడు. ఆయన జంతర మరియు సమీపంలోని ప్రజల శ్రేయస్సు కొరకు జీవించాడు. కుందహిత్ మరియు ఫతేపూర్ బ్లాకులలో జజురి జమిందారి కుటుంబం ప్రభావం కనిపిస్తుంటుంది. జిల్లాలో పలు చారిత్రాత్మక ప్రదేశాలు ఉన్నాయి. అయినప్పటికీ వాటిని అధ్యయనంచేసి తెలుసుకొనవలసిన అవసరం చాలా ఉంది.
1854 - 55 లలో సిద్దు మరియు కంహు ఆధ్వర్యంలో ఈ ప్రాంతం మీద శాంతల్ దండాయాత్ర జరిగింది. తిరుగుబాటు దారులు గ్రామగ్రామానికి వెళ్ళి సానుభూతి సంపాదించారు. ఫతేపూర్ గ్రామపెద్ద మాథోపూర్ సమీప గ్రామవాసులతో కలిసి వారిని మర్యాదపూర్వకంగా గౌరవించాడని వారికి ఆయన మూటల కొద్దీ బియ్యం సమర్పించి రాత్రి విందుకు ఎర్పాటు చేసాడని ఆయన మనుమడికి మనుమడు స్కాలర్ మరియు ఇంటలెచ్యువల్ డాక్టర్ శరత్ కుమార్ వివరణ ద్వారా తెలుస్తుంది. సిద్ధు జిల్లాలోని గతియారీ, నారాయణపూర్ లను స్వాధీనం చేసుకుని ప్రత్యేక శాంతల్ పరగణాలను స్థాపించాడు. బీహార్ రూపుదిద్దుకున్న తరువాత ఇది బెంగాల్‌లో భాగం అయింది. ఈ ప్రాంత ప్రజలు హిందీ మాట్లాడుతుంటారు.గిరిజనులు శాంతల్ భాషను మాట్లాడుతూ ఉంటారు. బెంగాలీ కూడా జిల్లా అంతటా వాడుకలో ఉంది.
రచయిత మరియు తత్వవేత్త అయిన అమిత్ బెస్రా జంతరను ప్రపంచపు దృష్టికి తీసుకువచ్చాడు.ఆయన వ్రాసిన 2010లో " ఇట్స్ డైయింగ్ టైమ్-ఎ - చిల్లింగ్ ఇండియన్ థ్రిల్లర్ ", 2014లో " బి ది చేంజ్ " పుస్తకం ప్రచురించబడ్డాయి.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో జంతర జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న జార్ఖండ్ రాష్ట్ర 21జిల్లాలలో ఈ జిల్లా ఒకటి.
జిల్లాలో 6 బ్లాకులు ఉన్నాయి: నారాయణపూర్, కర్మతర్, జంతర, ఫతేపూర్, నల మరియు కుంధిత్.
సెరైకెల ఖెర్సవన్ జిల్లా
జార్ఖండ్ రాష్ట్ర 24 జిల్లాలలో సెరైకెల ఖెర్సవన్ జిల్లా ( హిందీ: सराइकेला खरसावाँ जिला) (ఒడిషా: ଷଢେଇଖଳା ଖରସୁଆଁ ଜିଲ୍ଲା) ఒకటి. ఇది ఒకప్పుడు సెరైకెల రాజాస్థానంగా ఉండేది. జిల్లా కేంద్రంగా సెరైకెలా పట్టణం ఉంది. జిల్లా సెరైకెలా చౌ ( 3 చౌ నృత్యాలలో ఇది ఒకటి) నృత్యానికి ప్రసిద్ధి చెందింది.
సెరైకెల మునుపటి రాజకుటుంబానికి చెందిన సింగ్ డియో కుటుంబం (చౌనృత్య సృష్టికర్తలు) వారి కాలంలో దాదాపు 300 సంవత్సరాల చరిత్ర ఉన్న సెరైకెల రాజభవనం వదిలి ఒడిషా, పశ్చిమ బెంగాల్ మరియు విదేశాలకు వెళ్ళారు. సెరైకెలా రాజాస్థానం చివరి రాజు హెచ్.హెచ్ ఆదిత్య ప్రతాప్ సింగ్ డియో (హెచ్ హెచ్ మహారాజా ఉదిత్ నారాయణన్ సింగ్ డియో కుమారుడు) కుమారులు ఈ ప్రాంతంలో ఖ్యాతిగడించారు. మహారాజా కుమారులు తికియత్ సాహెబ్ నృపేంద్ర నారాయణ సింగ్ దేవ్, హెచె హెచ్ మహారాజ సర్ రాజేంద్ర నారాయణ్ సిన్ దేవ్ పట్నా - బొలింగర్‌కు దత్తు (గత ఒడిషా ముఖ్య మంత్రులలో ఒకరు ) ఇచ్చారు. పతయెత్ సాహెబ్ మహారాజ కుమార్ భూపేంద్ర నారాయణ సింగ్ దేవ్ ( " ట్రైబల్ యాంటీ - మెర్జర్ మూవ్మెంట్ విత్ బీహార్" మద్దతుదారుడు ప్రముఖ రాజకీయ వేత్త ) మరియు రాజకుమార్ సురేంద్ర నారాయణ్ సింగ్ దేవ్ (పరమ గురు ఆఫ్ చౌ) ఒక పద్మశ్రీ బహుమతి గహీత.
సింగ్ దేవ్ రాజకుటుంబం సంఘంలో (రాజకీయ, సాంస్కృతిక మరియు మతపరంగా ) ప్రముఖులుగా ఉన్నారు. రాజభవనంలో ఉన్న " మా పౌడి ఆలయం " రాజకుటుంబ వారసులు ధర్మకర్తలుగా ఉన్నారు. రాజకుటుంబ సభ్యులు వార్షిక చౌ ఉత్సవాలకు నిర్వాహకులుగా ఉన్నారు. అలాగే వారు ఈ ప్రాంతం రియల్ ఎస్టేట్ వ్యాపారం చేస్తున్నారు. వారు పూర్వపు రాజవైభవాన్ని కోల్పోయినా 
ఈ ప్రాంతపు ప్రజల అభిమానం చూరగొంటున్నారు. రాజకుటుంబంలో ప్రముఖులలో రాజకుమార్ ప్రతాప్ ఆదిత్య సింగ్ డియో, రాజకుమార్ జుగ భాను సింగ్ డియో, దేవ్ సింగ్ మహారాజకుమార్ జైరాజ్ సింగ్ డియో మరియు రాజకుమార్ రాజ్‌విక్రం ముఖులు.
ఈ జిల్లా ప్రస్తుతం రెడ్ కారిడార్‌లో భాగంగా ఉంది.
జిల్లా 22°29'26" మరియు 23°09'34" డిగ్రీలు ఉత్తర అక్షాంశం మరియు 85°30'14" మరియు 86°15'24" తూర్పు రేఖాంశంలో ఉపస్థితమై ఉంది.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో సెరైకెల ఖెర్సవన్ జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న జార్ఖండ్ రాష్ట్ర 21 జిల్లాలలో ఈ జిల్లా ఒకటి.
జిల్లాలో 9 బ్లాకులు ఉన్నాయి: సెరైకెల, ఖర్స్వాన్, గంహరియా, కుచై, ఇచ్గర్హ్, నిందిత్, చందిల్, రాజ్నగర్ మరియు కురు.
సిండెగ జిల్లా
జార్ఖండ్ రాష్ట్ర 24 జిల్లాలలో సిండెగ జిల్లా (హిందీ: सिमडेगा जिला) ఒకటి. జిల్లాకేంద్రగా సిండెగ పట్టణం ఉంది.ఇది రెడ కారిడార్లో భాగంగా ఉంది.గుమ్లా జిల్లాలో కొంత భూభాగం వేరుచేసి ఈ జిల్లా రూపొందించబడింది.2011 గణాంకాలను అనుసరించి రాష్ట్రంలో అత్యల్ప జసంఖ్య కలిగిన జిల్లాలలో ఇది 3 వ స్థానంలో ఉందని తెలుస్తుంది. మదటి రెండు స్థానాలలో లోహార్‌దాగా మరియు కుంతీ జిల్లా ఉన్నాయి.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో జంతర జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న జార్ఖండ్ రాష్ట్రజిల్లాలలో ఈ జిల్లా ఒకటి.
జిల్లాలో 10 బ్లాకులు ఉన్నాయి: కుర్డెగ్, బొల్బ, తెతైతంగర్, కొలెబిరా, బానో, జల్దెగ, పకర్తన్ర్, బంస్జొర్ మరియు కె.ఇ.ఆర్.ఎస్.
అందమైన ఈ ప్రదేశం మరియు కె.ఇ.ఆర్.ఎస్ బ్లాక్ నుండి 10 మైళ్ళ దూరంలో ఉంది.
వాదీ అల్ సలాం
నజాఫ్, ఇరాక్ యొక్క షియా పవిత్ర నగరంలో ఉన్న ఒక ఇస్లామిక్ శ్మశానవాటిక పేరు వాదీ అల్ సలాం. ఇది ప్రపంచంలో అతిపెద్ద శ్మశానం. ఈ శ్మశానంలో యుద్ధం జరగక ముందు ప్రతిరోజు 200 నుంచి 250 శవాల ఖననం జరిగేదని ఒక అంచనా, అయితే 2010 లో ఈ సంఖ్య వంద కిందకు పడిపోయింది. దీనిని 1400 సంవత్సరాల క్రితం నిర్మించారు. ఇప్పటివరకు ఇక్కడ ఖననం అయిన శవాల సంఖ్య 50 లక్షల పైనే ఉంటుంది. 1500 ఎకరాల్లో విస్తరించి ఉన్న ఈ శ్మశానంలో కనుచూపు మేరా సమాధులే కనిపిస్తాయి. ఇది "ఇమాం అలీ తాలిబ్" ప్రార్థన మందిరం సమీపంలో ఉంది. ఇమాం అలీ తొలి షియా ఇమాం. అందువలన షియాలందరూ మరణానంతరం తమను ఇక్కడే ఖననం చేయాలని కోరుకుంటారు. ఈ శ్మశానంలో ఏటా 5 లక్షల సమాధుల చొప్పున అదనంగా కూడుతాయని అంచనా. ప్రస్తుతం 1500 ఎకరాల్లో విస్తరించి ఉన్న ఈ శ్మశానవాటిక విస్తీర్ణ పరిధి ఏటేటా పెరుగుతూనే ఉంది.
అమృతాంజనం
అమృతాంజనం (ఆంగ్లం: Amrutanjan) అనునది నొప్పి నివారిణిగా వాడబడే ఔషధతైలం. ఇది అమృతాంజన్ హెల్త్ కేర్ అనే సంస్థకు చెందినది.
అమృతాంజం పేరు అమృతం + అంజనం అనే రెండు తెలుగు పదాల కలయికతో ఏర్పడింది.
అమృతాంజనం అనబడే ఈ ఔషధ తైలాన్ని 1893 లో భారత స్వాతంత్ర్య సమరయోధుడు, జర్నలిస్టు అయిన కాశీనాథుని నాగేశ్వరరావు కనుగొన్నారు. ఈ ఔషధం తో ఆయన ప్రసిద్ధి చెందాడు. ఆయన సంగీత కచేరీలలో ఉచితంగా సరఫరా చేసేవారు. ప్రస్తుతం కూడా ఈ ఔషధం ప్రసిద్ధి పొందినది. అమృతాంజన్ లిమిటెడ్ గా 1936 లో పబ్లిక్ లిమిటెడ్ కంపెనీగా రూపుదిద్దుకొన్నది.
ఈ ఔషధాన్ని తలనొప్పికి ఎక్కువగా వాడుతారు.
ఈ ఉత్పత్తి అమృతాంజన్ హెల్త్‌కేర్ కు చెందినది. ఇది ప్రస్తుతం శంభుప్రసాద్ (కాశీనాధుని నాగేశ్వరరావు గారి మనుమడు) చే నిర్వహింపబడుతున్నది.
పెండెం జగదీశ్వర్
పెండెం జగదీశ్వర్ బాలల కథా రచయిత, కార్టూనిస్టు మరియు తెలుగు ఉపాధ్యాయుడు. బాల సాహితీరత్నగా పేరుపొందడమేకాకుండా 2005లో తెలుగు విశ్వవిద్యాలయం నుండి కీర్తి పురస్కారం అందుకున్నాడు.
జగదీశ్వర్ 1976 జూన్ 28న చేనేత కుంటుబానికి చెందిన నరసింహ, సత్తమ్మ దంపతులకు తెలంగాణ రాష్ట్రం, యాదాద్రి - భువనగిరి జిల్లా రామన్నపేట మండలం కొమ్మాయిగూడెం గ్రామంలో జన్మించాడు.
1994 నుండి రచనలు చేస్తున్న జగదీశ్వర్ అనేక కథలు వ్యాసాలు రాశాడు. వాటిని పుస్తకాలుగా ప్రచురించాడు.
ఈయన 2018, జూలై 17వ తేదీన చిట్యాల శివారులోని బాలనర్సింహ గుడి వద్ద రైలు క్రింద పడి ఆత్మహత్య చేసుకున్నాడు.
సంజీవ్ మెహతా
ఈస్ట్ ఇండియా కంపెనీని కొని దానికి సీఈవోగా వ్యవహరిస్తున్న భారతీయుడు సంజీవ్ మెహతా. ఇతని పూర్తి పేరు సంజీవ్ చాంద్ మెహతా. పచారీ సామాన్లు అమ్ముకుంటామంటూ భారతదేశంలోకి ప్రవేశించి, ఇక్కడి వాళ్లను శాసించి, పాలించిన విదేశీ సంస్థ "ఈస్ట్ ఇండియా కంపెనీ". సంజీవ్ మెహతా గుజరాత్‌లో వజ్రాల వ్యాపారుల కుటుంబానికి చెందిన వ్యక్తి. ఇతను ముంబయ్‌లో పుట్టాడు. కొలంబియా యూనివర్సిటీ నుంచి సైకాలజీ కోర్సు పూర్తిచేశాక తండ్రి బాటలో వజ్రాల వ్యాపారంపై దృష్టి పెట్టి వజ్రాల నాణ్యతను పరీక్షించడంలో ప్రావీణ్యాన్ని పొందాడు.
సంజీవ్ చాంద్ మెహతా భార్య పేరు ఆనీ, ఈ దంపతులకు ఇద్దరు పిల్లలు, కుమారుడి పేరు అర్జున్, కుమార్తె పేరు అనౌష్క. సంజీవ్ ఖాళీ సమయాలలో సరదాగా ఫ్లూట్ వాయిస్తారు, దీని కొరకు ప్రొఫెషనల్ శిక్షణ కూడా తీసుకున్నారు.
సంజీవ్ హాంకాంగ్, అమెరికా, గల్ఫ్ దేశాల్లో తమ వజ్రాల సంస్థ తరపున ప్రదర్శనలు ఏర్పాటు చేసి వజ్రాల విశిష్టత గురించి మార్కెటింగ్ చేస్తూ అనేక దేశాల వ్యక్తులతో పరిచయమయ్యాడు. అలాగే వజ్రాలతో పాటూ ఆయా ప్రాంతాలకు ప్రత్యేకమైన వస్తువులను ఇతర దేశాలకు పంపించేందుకు "ఇంపోర్ట్స్ అండ్ ఎక్స్‌పోర్ట్స్" వ్యాపారాన్ని ప్రారంభించాడు.
కైలాసకోన గుహాలయం
చిత్తూరు జిల్లా నారాయణపురానికి సమీపంలో కైలాసకోనలో ఉన్న గుహాలయం దర్శించుకోదగ్గ ఆలయం. 
చిత్తూరు జిల్లా నారాయణపురానికి సమీపంలో కైలాసకోనలో ఉన్న గుహాలయం దర్శించుకోదగ్గ ఆలయం. ఇది కైలాస కోన కొండపై ఉంది. పక్కనే జలపాతం ప్రవహిస్తూ ఆ ప్రదేశం మహా శోభాయమానంగా ఉంటుంది. కైలాస కోన గుహాలయంలో ఒక శివలింగం ఉంటుంది. శివలింగానికి ఎదురుగా నంది విగ్రహం, దాని పక్కన వీరభద్రుని ప్రతిమ ఉన్నాయి. గుహాలయంలో వీరభద్రుని విగ్రహం పక్కన ఆదిశంకరాచార్యుల శిల్పం ఉంది. పూర్వం ప్రత్యేకంగా దేవాలయాలు నిర్మించడం కంటే ముందు కొండ గుహలనే ఆలయాలుగా మలచేవారు. ఈ గుహాలయాలు ప్రాచీన సౌందర్యాన్ని ప్రతిఫలిస్తూ ముగ్ధమనోహరంగా ఉంటాయి.
నారాయణపురంలో పద్మావతీ వేంకటేశ్వరుల కల్యాణ మహోత్సవాన్ని చూసేందుకు కైలాసం నుండి విచ్చేసిన శివపార్వతులు ఇక్కడి ప్రకృతి రమణీయతకు పరవశించి కొంతకాలం ఈ పర్వతం మీదే గడిపారట. పార్వతీపరమేశ్వరులు నివసించడం వల్ల ఈ కొండకు కైలాస కోన అనే పేరు వచ్చిందనే కథనం బహుళ ప్రచారంలో ఉంది.
పర్వత ప్రాంతమే ఒక ప్రశాంతతను, మధుర భావనను కలిగిస్తుంది. అలాంటిది చక్కటి గుహాలయం, ఆ పక్కనే మనోహరంగా ప్రవహించే జలపాతం చూడముచ్చటగా ఉంటాయి. ఆ ప్రదేశంలో అడుగు పెట్టగానే ఎంతో హాయిగా అనిపిస్తుంది. దైనందిన జీవితంలో ఎదురయ్యే అలజడులు, ఆందోళనలు మటుమాయమై ఊరట లభిస్తుంది.
జిల్లాలోని కైలాసకోనకు ఎంతోమంది పర్యాటకులు వస్తుంటారు.ఎంతో అందమైన జలపాతాలలతో ముఖ్యమైనవి తలకోన. కైలాస కోన. ఉబ్బుల మడుగు జలపాతాలు.కైలాస కోన జలపాతం నారాయణవనం మండలంలో ఉంది.ఇక్కడ సిద్ధేశ్వర కామాక్షి మాత దేవాలయం ఉంది. ఇంత అందమైన ప్రదేశానికి కుటుంబాలతో ఇక్కడకు వచ్చి ప్రకృతిని ఆస్వాదిస్తూ ఉంటారు.
కైలాస కోన జలపాతం నారాయణవనం మండలంలో ఉంది. ఇది ఎత్తైన కొండలపై నుంచి అనేక ఔషధీ వృక్షాల వేర్లను తాకుతూ ప్రవహిస్తూ 100 అడుగుల పైనుంచి పడుతూ ఉంటుంది.ఈ జలపాతంలో స్నానమాచరిస్తే పుణ్యంతోపాటు కొన్ని దీర్ఘకాలిక వ్యాధులు నయమవుతాయన్నది ప్రజల విశ్వాసం.ఈ ప్రాంతమంతా ఎత్తైన చెట్లతో పచ్చగా నిండి ఉంటుంది.
బెళ్లూరి శ్రీనివాసమూర్తి
బెళ్లూరి శ్రీనివాసమూర్తి రాయలసీమ కవికోకిలగా ప్రసిద్ధి చెందిన కవి.
బెళ్లూరి శ్రీనివాసమూర్తి తండ్రి బెళ్లూరి హనుమంతరావు కూడా సాహిత్యపిపాసకుడు. ఎన్నో పద్యాలను అల్లినవాడు. హనుమంతరావు అలోపతి, హోమియోపతి, ఆయుర్వేదం మొదలైన సమస్త వైద్యశాఖలలో సిద్ధహస్తుడు. శ్రీనివాసమూర్తి పుట్టపర్తి శ్రీనివాసాచార్యుల వద్ద శిష్యరికం చేశాడు. పుట్టపర్తి నారాయణాచార్యులు, విద్వాన్ విశ్వం ఇతని బాల్యమిత్రులు. ఈ ముగ్గురూ కొన్నాళ్ళు రాయలసీమలో 'కవిత్రయంగా' వాసికెక్కారు. ఇతని కవితలు భారతి సాహిత్య మాసపత్రికలో అచ్చయ్యాయి. 30 యేండ్లు అనంతపురం జిల్లా బోర్డు హైస్కూలులో ఆంధ్రపండితునిగా పనిచేసి అనేకమంది విద్యార్థులను సాహితీ ప్రియులుగా తీర్చినాడు. ప్రముఖ అవధాని గండ్లూరి దత్తాత్రేయశర్మ ఇతని శిష్యుడే. గీతావాణి పత్రికకు గౌరవ సహాయ సంపాదకుడిగా పనిచేశాడు. ఇతని కావ్యగంగను మైసూరు యూనివర్సిటీ వారు డిగ్రీ పాఠ్యగ్రంథంగా ఎంపిక చేశారు.
రూపనగుడి నారాయణరావు
రూపనగుడి నారాయణరావు (అక్టోబరు 21, 1881 - ఆగష్టు 30, 1963) బళ్లారికి చెందిన సాహితీశిల్పి. నాటకకర్త.
రూపనగుడి నారాయణరావు 1881, అక్టోబర్ 28న రూపనగుడి నరసింగరావు, సీతమ్మ దంపతులకు జన్మించాడు. ఇతడిది హరితస గోత్రము. ఇతని తండ్రి ప్రొద్దుటూరులో మెజిస్ట్రేట్‌గా పనిచేశాడు. ఇతని తండ్రి ఉద్యోగ విరమణ తరువాత బళ్లారిలో స్థిరపడి పోయినందు వల్ల ఇతని బాల్యం బళ్లారిలో గడిచింది. బళ్లారిలోని వార్డ్‌లా హైస్కూలులో విద్యాభ్యాసం జరిగింది. ఇతనికి క్రికెట్, చదరంగం అంటే ఎక్కువ ఇష్టం. ఇతడు ఎఫ్.ఎ. చదువుకొనే సమయంలో ఇతని తండ్రి చనిపోయాడు. దానితో కాలేజీ మానివేసి ఇంటి నుండి ప్రైవేటుగా ఎఫ్.ఎ.పూర్తి చేశాడు. కొన్ని రోజులు బళ్లారిలో తాలూకాఫీసులో గుమాస్తాగా పనిచేశాడు. తరువాత రాజమండ్రి ట్రైనింగ్ కాలేజీలో శిక్షణ పొంది అనంతపురం గవర్నమెంట్ ట్రైనింగ్ స్కూలులో తెలుగుపండితుడిగా పనిచేశాడు. ఆ తరువాత బళ్లారి, కర్నూలు, రాయచోటి మొదలైన చోట్ల 40 సంవత్సరాలు ఉపాధ్యాయుడిగా పనిచేశాడు. 1940లో బళ్లారిలో పదవీవిరమణ చేశాడు.ఇతడు తన 83వ యేట 1963, ఆగస్టు 30న పరమపదించాడు.
గుంటి సుబ్రహ్మణ్యశర్మ
గుంటి సుబ్రహ్మణ్యశర్మ అనంతపురం జిల్లాకు చెందిన శతాధిక గ్రంథకర్త.
సంస్కృత, ఆంగ్ల. ఆంధ్ర భాషలలో విద్యావంతుడు. సంస్కృతము గురుముఖంగా కాకుండా కేవలం స్వయంకృషితో నేర్చుకున్నాడు. అనంతపురంజిల్లా లోని అనేక గ్రామాలలో సెకండరీ గ్రేడ్ ఉపాధ్యాయునిగా పనిచేస్తూ ప్రైవేటుగా ఇంటర్మీడియెట్, బి.కాం పరీక్షలు పాసయ్యాడు. ఇతని కలం నుండి 18 నవలలు, 18 బాలసాహిత్య కథాసంపుటాలు,18 వచనప్రబంధాలు, 20 జాతీయనాయకుల జీవితచరిత్రలు, 8 పద్యకావ్యాలు, ఇంకా ఎన్నో ఇతర గ్రంథాలు వెలువడినవి. ఇతని అపరాధపరిశోధక నవల 'భూతగృహము' ఆంధ్ర ప్రచారిణీ గ్రంథమాల కాకినాడచే 116/-రూ.ల బహుమతి గెలుచుకుంది.
శీరిపి ఆంజనేయులు
శీరిపి ఆంజనేయులు (జూన్ 1, 1891 - నవంబర్ 27, 1974) కృతికర్తగా, కృతిభర్తగా, పత్రికా సంపాదకుడిగా, ఉత్తమ ఉపాధ్యాయుడిగా, సంఘసంస్కర్తగా, పరిశోధకుడిగా అనంతపురం జిల్లాకు ఎంతో పేరుప్రఖ్యాతులు ఆర్జించిపెట్టాడు.
ధర్మవరం వీధిబడులలోను, మిషన్ స్కూలులోను ఇతని ప్రాథమిక విద్య సాగింది. కలకత్తాలోని అఖిల భారత విద్యాపీఠం నుండి ఉత్తమశ్రేణిలో పట్టపరీక్ష ఉత్తీర్ణుడయ్యాడు. తాను చదివిన మిషన్ స్కూలులోనే ఉపాధ్యాయుడిగా పదేండ్లు పనిచేశాడు. జిల్లాపరిషత్ హైస్కూలులో ఐదేళ్లు, అనంతపురం లోని గర్ల్స్ ట్రైనింగ్ స్కూలులో 22 సంవత్సరాలు ఉపాధ్యాయుడిగా పనిచేశాడు.ధర్మవరంలో విజ్ఞానవల్లికా గ్రంథమాలను స్థాపించి తన రచనలనే కాకుండా నారు నాగ నార్య, వేదం వెంకటకృష్ణశర్మ, కుంటిమద్ది శేషశర్మ, కలుగోడు అశ్వత్థరావు, విద్వాన్ విశ్వం మొదలైన ప్రముఖ రాయలసీమ కవిపుంగవుల పుస్తకాలను ముద్రించాడు. విజ్ఞానవల్లి, ప్రకృతిమాత, విద్యార్థి మొదలైన పత్రికలకు సంపాదకుడిగా వ్యవహరించి సమర్థవంతంగా వాటిని నడిపాడు.
ఇతడు సాహిత్య పోషణ మాత్రమే కాకుండా భూరిదానములు చేశాడు. ఆంధ్రప్రదేశ్ సర్వోదయ భూదాన సమితికి 72 ఎకరాల నేలను దానం చేశాడు. 1949లో ధర్మవరం రైల్వేజంక్షన్ పడమరవైపు 120 ఎకరాల సొంతనేలలో ఆంజనేయపురం అనే పేటను నెలకొల్పాడు. ధర్మవరంలో కళాశాల భవన నిర్మాణానికి 24 ఎకరాల భూమిని దానం చేశాడు. భారత రక్షణ నిధికి ఆంధ్రప్రదేశ్ ముఖ్యమంత్రి ద్వారా 1116/- రూ.లు విరాళం ఇచ్చాడు. ఇతడికి ప్రకృతి వైద్యం అంటే నమ్మకముండేది. ప్రకృతి వైద్యాన్ని ప్రచారం చేశాడు. గాంధీకంటే ముందే హరిజనోద్ధరణ కార్యక్రమాన్ని చేపట్టినవాడు శీరిపి ఆంజనేయులు.
ధర్మవరం చెరువును శ్రీ క్రియాశక్తి యొడయరు నిర్మించి తన తల్లి ధర్మాంబ జ్ఞాపకార్థం గ్రామ నిర్మాణం చేసి ధర్మవరం అను పేరుపెట్టాడు. ప్రజలలో విద్యా విజ్ఞాన వికాసానికి పాటుపడవలెనను సంకల్పంతో తన కుటీరంలోనే "శ్రీ క్రియాశక్తి యొడయరు" పేరిట ఒక గ్రంథాలయమును స్థాపించాడు శీరిపి ఆంజనేయులు. పట్టణంలోని దాతల సహాయంతో 1915 డిసెంబరు 1 తేదీన శ్రీ క్రియాశక్తి యొడయరు సమాజాన్ని ఏర్పాటుచేసి గ్రంథాలయాన్ని అక్కడికి తరలించాడు. దాదాపు పదేళ్ళు ఈ గ్రంథాలయానికి కార్యదర్శిగా నిస్వార్థసేవ చేశాడు. ఈ గ్రంథాలయం 1960 వరకు స్వచ్ఛంద సేవా కార్యకర్తల నిర్వహణలోనే అభివృద్ధి గాంచింది. 1960లో జిల్లాగ్రంథాలయసంస్థ ధర్మవరంలో శాఖా గ్రంథాలయాన్ని ఏర్పాటుచేసినపుడు దీనిని ఆ సంస్థకు అప్పగించాడు.
ఇతని రచనలు ఆంధ్రపత్రిక దిన వార పత్రికలలోను, ఉగాది సంచికలలోను, శారద, భారతి, గృహలక్ష్మి, చంద్రిక, శ్రీ సాధనపత్రిక మొదలైన పత్రికలలో ప్రచురింపబడ్డాయి. సుమారు 40 పుస్తకాలను రచించాడు. కొన్ని పుస్తకాల జాబితా ఇలా ఉంది.దిష్టిబొమ్మ వర్ణన
ఇతనికి సాహిత్యసరస్వతి అనే బిరుదు ఉంది.
శ్రీనివాస్ వాసుదేవ్
శ్రీనివాస్ వాసుదేవ్ యువ కవి. కవి సంగమం రచయితలలో ఒకరు.
శ్రీనివాస్ వాసుదేవ్ జయమ్మ, గోవిందరాజులు దంపతులకు జూలై 3న విశాఖపట్నం లో జన్మించారు.
విశాఖపట్నంలోని ఆంధ్రాయూనివర్శిటీలో విద్యాభ్యాసం పూర్తిచేసాక దాదాపు పదిహేడేళ్ళపాటు వివిదదేశాల్లో ఆంగ్లభాషా అధ్యాపకుడిగా పనిచేసి ప్రస్తుతం బెంగుళూరు లో నివసిస్తున్నారు. ఆంగ్లభాషా అధ్యాపకుడుగా పనిచేస్తున్నారు.
వీరికి సునందతో వివాహం జరిగింది.
మొదటి కవిత వీర సైనికుడి ప్రేమమరణం , కాలేజ్ మ్యాగజైన్లో ప్రచురితం అయింది.
2013 సంవత్సరానికిగానూ రవీంద్రనాథ్ టాగోర్ పేరిట నెలకొల్పబడిన "Outstanding Poet of the Year--2013" అవార్డ్ వీరి అంగ్ల కవిత "Green Peas- an entrating Plea" కి ఇవ్వటం జరిగింది
హేమచంద్ర వ్యాకరణము
పాణిని రచించిన గ్రంథము అష్టాధ్యాయి. శబ్ద శాస్త్రమును సూత్ర రూపమున బోధించి కృతకృత్యుడయిన వారిలో ఈతడే ఉత్తమోత్తముడు. వ్రాసినవి నాలుగువేల సూత్రములు. వానికి అనుకూలపడుటకు, అధికారము లనియు అనువృత్తు లనియు మరికొన్నిటిని స్వీకరించెను. అష్టాధ్యాయికి పిదప వైయూకరణులు అనేకులు పాణినీయ తంత్రమునకు వ్యాఖ్యానములు కావించిరి. అష్టాధ్యాయిలో ఉన్నవి ఉన్నట్టు సూత్రములనుంచి ఆక్రముమమున వ్యాఖ్యానములోనర్చినవారు కొందరు. విషయమంతకు ఒకవిధముగ ప్రణాళిక ఏర్పరచుకొని తదనుకూలముగ శీర్షికలను గవించి చక్కగా బోధించువారు కొందరు. ఇటువంటి వ్యాకరణము లలో ఒకటి ఈ హేమచంద్ర వ్యాకరణము. దీనిని రచించిన హేమచంద్రుడు జైనుడు.11వ శతాబ్దిలో ఈతడు ముంబాయి సమీపమునందు జన్మించాడు. జైన మతమందు ఆచార్యుడైనాడు. ఈ గ్రంథమునందు 8 అధ్యాయములు, 4 పాదములు ఉన్నాయి.వీటిలో 7 అధ్యాయములు సంస్కృత భాషకును, 8 వది ప్రాకృత భాకు సంబంధించింది.హేమచంద్రుడు దీనినే కాక ద్వాశ్రయ కావ్యమొకటి భట్టి కావ్యము రీతి లక్ష్య గ్రంథముగా రచించాడు.
1. భారతి మాస సంచిక.
బోపదేవ వ్యాకరణము
పాణిని రచించిన గ్రంథము అష్టాధ్యాయి. శబ్ద శాస్త్రమును సూత్ర రూపమున బోధించి కృతకృత్యుడయిన వారిలో ఈతడే ఉత్తమోత్తముడు. వ్రాసినవి నాలుగువేల సూత్రములు. వానికి అనుకూల పడుటకు, అధికారము లనియు అనువృత్తు లనియు మరికొన్నిటిని స్వీకరించెను. అష్టాధ్యాయి పిదప వైయూకరణులు అనేకులు పాణినీయ తంత్రమునకు వ్యాఖ్యానములు కావించిరి. అష్టాధ్యాయిలో ఉన్నవి ఉన్నట్టు సూత్రములనుంచి ఆక్రముమమున వ్యాఖ్యానములోనర్చినవారు కొందరు. విషయమంతకు ఒకవిధముగ ప్రణాళిక ఏర్పరచుకొని తదనుకూలముగ శీర్షికలను గావించి చక్కగా బోధించువారు కొందరు. ఇటువంటి వ్యాకరణములలో ఒకటి ఈ బోపదేవ వ్యాకరణము. ఈ బోపదేవుడు మహారాష్ట్రుడు. ఇతని వాక్యములను మల్లినాథుడు పేర్కొనియున్నాడు. ఇది కాతంత్ర వ్యాకరణము వలే విషయ క్రమమును బట్టి యుండును. స్వరాదులు చెప్పు సూత్రములేవీ ఇందు కనబడలేదు. ఇందు హరిహరులయు, ఇతర దేవతలయు పేరులు లక్ష్యములుగా ఈయబడుచుండును. ఇదే పద్ధతిని తరువాతివారు కొందరు సంజ్ఞలకు కూడా కృష్ణ-రాధ మున్నగు పేరులు పెట్టిరి. మహారాష్ట్ర దేశీయుల ప్రాబల్యములో మాత్రము దీనికి అధిక ప్రచారమున్నట్లు తెలియుచున్నది. శాబ్దకౌస్తుభములో బోపదేవుని పేరు భట్టోజీ దీక్షితుడు చెప్పియుండుటచే దీనికి ప్రచారము పెరిగింది. కాలక్రమమున అన్నింటితో పాటు ఇదియు అడుగంటినది.
1. భారతి మాస సంచిక.